Demokratski do ustavne reforme - CEPRIS\nYou are here: Home / Cepris u Medijima / Demokratski do ustavne reforme\nCivilno društvo se već više od godinu dana aktivno priprema za predstojeću izmenu Ustava Republike Srbije, raspravljajući o položaju pravosuđa, ali otvarajući i brojna druga pitanja koja treba da budu predmet ove izmene.\nJanuar 9, 2018 CEPRIS\nAkcionim planom za poglavlje 23 – Pravosuđe i osnovna prava, Vlada Republike Srbije obavezala se da će do kraja 2017. izmeniti Ustav u delu koji se odnosi na pravosuđe.\nKroz veliki broj konferencija, rasprava i akcija sprovedenih u želji da se što veći broj građana motiviše i podstakne za učešće u društvenoj raspravi o promeni Ustava, civilno društvo je pokazalo da je nezaobilazan akter u predstojećoj ustavnoj reformi, naročito ako se želi izbeći usvajanje ustavnih promena na način na koji je 2006. usvojen poslednji Ustav Republike Srbije.\nSmatrali smo neophodnim da naše napore i aktivnosti u ovoj oblasti zaokružimo okupljanjem svih relevantnih aktera – nevladinih organizacija, političkih stranaka, akademske zajednice, predstavnika Vlade i Narodne skupštine Republike Srbije, kako bismo pokrenuli raspravu o svim aspektima ustavne reforme.\nKonferencija DEMOKRATSKI DO USTAVNE REFORME održana je 31. oktobra 2017. godine, u organizaciji Fondacije Centar za demokratiju, Fondacije za otvoreno društvo, Komiteta pravnika za ljudska prava i Beogradskog centra za ljudska prava.\nDogađaju je prisustvovalo 85 predstavnika civilnog društva (nevladine organizacije, strukovna udruženja, sindikati…), profesora univerziteta, narodnih poslanika, predstavnika Vlade Republike Srbije, političkih stranaka i medija.\nPogledajte detaljniji izveštaj sa konferencije koji je objavljen u nedeljniku „Novi magazin“.\nIstraživanje „Stavovi građana i elite o ustavnim promenama“, koje je sprovela IPSOS Strategic Marketing za Fondaciju za otvoreno društvo možete pogledati na ovom linku


VeriFone za 485 miliona dolara kupio kompaniju za elektronsko plaćanje Hipercom — Online Tržište\nObjavio(la) admin u kategoriji Akvizicije, Online naplata na dan 17. Novembra 2010. / ostavite komentar\nVeriFone Sistems, globalni lider na polju sigurnih tehnologija elektronskog plaćanja koji obezbeđuje rešenja, usluge i stručnost koji omogućavaju elektronske transakcije upravo je objavio kupovinu Hipercom kompanije koja prodaje sigurno elektronsko plaćanje i tehnologiju digitalnih transakcija. VeriFone Sistems kupuje sve akcije u vrednosti od oko 485 miliona dolara a očekuje se da se kompletna transakcija zatvori u drugoj polovini 2011 godine.\nHipercom proizvodi među kojima su mobilni terminali platnih kartica, uređaji sa unosom PIN-a na server-orjentisani sistem plaćanja koji konsoliduju, upravljaju i rutiraju transakcija za sektore maloprodaje, nafte, karata i parkinga. kompanija snabdeva medicinsku industriju sa e-zdravstvenim terminalom za nove elektronske zdravstvene knjižice, kao i samouslužni uređaj za plaćanje železničkih transportnih karata, putarina i parkinga, automat mašina, kiosk, benzin forecourts i još mnogo toga.\nHipercom, navodi da su njegovi prihodi povećani sa 290 miliona dolara na 450 miliona dolara. VeriFone je kupio kompaniju u nastojanu da se proširi na evropsko tržište.\nTagovi: elektronsko plaćanje, kupovina, VeriFone


► RSE: Fejsbukova valuta nameće pitanje poverenja\nLibra bi trebalo da funkcioniše kao ostale kriptovalute, od kojih je najpoznatija bitkoin, objašnjava agencija Asošiejted pres, ali i ukazuje da postoje i bitne razlike, prenosi Radio Slobodna Evropa (RSE).\nFejsbukova libra će koristiti sistem blokčejna, ali za raliku od bitkoina, libru je podržalo nekoliko tradicionalnih finansijskih kompanija, poput Pejpala, Vize i Masterkarda, dok je u Libra grupu već ušlo nekoliko kompanija koje će primati taj novac, između ostalih Lift, Uber i Spotifaj.\nFejsbuk se, međutim, suočava s pitanjima transparentnosti i poverenja, ali, kako ukazuje Gardijan, nije samo to sporno - libra može postati "nova globalna valuta" i tako predstavljati uvod u korporativnu megalomaniju Fejsbuka.\nOdgovor Fejsbuka je da će ta kompanija, na kraju, biti samo jedna od 100 članica Libra grupe, i da će nova operacija takođe primeniti provere prevare i pranja novca koje i banke moraju da primenjuju. Slediće ista pravila "poznavanja svog klijenta", a podaci o transakcijama bez pristanka korisnika neće biti spojeni s Fejsbuk profilima.\nVlade i finansijski regulatori proveli su protekle decenije pokušavajući da uvedu više transparentnosti u globalni finansijski sistem, navodi Gardijan i ističe da bi bilo apsurdno da se ti napori preokrenu u korist sna tehnološke firme o "globalnoj valuti".\nUspeh libre će zavisiti od širokog prihvatanja za sada neisprobanog koncepta, ali i od pretpostavke da će korisnici obnoviti svoju veru u umrljani brend. Ipak, analitičari s Volstrita zasad su optimistični i neki procenjuju da bi kriptovaluta Fejsbuku mogla doneti 19 milijardi dolara prihoda do 2021. godine.\nLibrom upravlja konzorcijum kompanija, čime se donekle izbegava pitanje poverenja, ukazuje Volstrit džurnal. ;Ulog za učešće od 10 miliona deluje pametno smišljen, pošto je to džeparac za kompanije kao što su Masterkard i Viza, ocenjuje list, ali i ističe da je možda manje podrška, a više jeftin način da se ne propusti prilika.


Projekti - Priprema lokalnih vlasti u Srbiji za proces evropskih integracija SKGO - Projekti arhiva detaljno\nPriprema lokalnih vlasti u Srbiji za proces evropskih integracija\nAktivnosti koje će se realizovati u okviru projekta «Priprema lokalnih vlasti u Srbiji za proces evropskih integracija» su osmišljene sa ciljem skretanja pažnje na problem slabe opšte upućenosti sa procesom evropskih intergacija (EI), kao i niskim nivoom svesti o značaju koje one donose Srbiji. Cilj je da se ustanovi opšte rasprostranjeno razumevanje značaja EI u srpskom društvu, tako što će se lokalnim samoupravama, kao nivoom vlasti koji je najbliži građanima, pružiti prilika da aktivno učestvuju u pristupnom procesu Evropskoj uniji (EU). Predviđene aktivnosti će podići kapacitete lokalnih vlasti i one će moći uspešno da obavljaju svoj deo posla u procesu EI, što podrazumeva aktivnu i stalnu promociju EU građanima.\nAktivnosti su podeljene u četiri gurpe:\nRazvoj Akcionog plana za pripremu lokalnih vlasti za proces evropskih integracija,\nEdukacija i usavršavanje, i\nAktivnosti informisanja i promocije.\nU pripremnoj fazi biće ustanovljen projektni tim, najavljen početak akcije, i biće izrađen promotivni materijal.\nKako bi se razvio Akcioni plan za pripremu lokalnih vlasti za proces EI, biće održana tri sastanka Radne grupe, jedna radionica i četiri okrugla stola sa gradonačelnicima i predsednicima opština.\nPredviđene aktivnosti u fazi edukacije i usavršavanja su: tri dvodnevna treninga za članove Radne grupe, trodnevna studijska poseta Briselu, kao i četiri seminara za opštinske službe za odnose sa javnošću.\nPredstavljanje rezultata i stalno informisanje o procesu EI će biti obezbeđeno kroz: razvoj i ažuriranje EU sekcije na vebsajtu SKGO, pet izdanja opštinskog EU biltena, štampanje i distribuiranje dve brošure (preporuke gradovima/opštinama kako da promovišu EU građanima, kao i kako da se pripreme za pristupanje EU):\nDetaljnije o aktivnostima\nAkcioni plan će postaviti prioritete i strategiju delovanja prema Vladi, institucijama EU, kao i evropskim jedinicama lokalne samouprave. Svi gradonačelnici i predsednici opština će biti upoznati sa sadržinom plana na ukupno četiri regionalna okrugla stola. Nakon serije okruglih stolova Akcioni plan će biti obogaćen predlozima i sugestijama sa tih događaja, i zatim usvojen na sednici Odbora za evropske integracije i međunarodnu saradnju SKGO. U procesu pisanja nacrta Akcionog plana, članovi Radne grupe unapređuju svoje znanje o EU i procesu EI. U iste svrhe biće organizovano i nekoliko događaja edukativnog karaktera: članovi Radne grupe će učestvovati na tri dvodnevna treninga koja će držati po jedan ekspert lokalne samouprave iz Austrije i Letonije. Na taj način, osim stečenog teorijskog znanja, učesnici će imati priliku da nauče i nešto više od svojih kolega iz zemalja koje su prošle kroz proces pristupanja EU. Kao deo edukacije, članovi Radne grupe će ići u trodnevnu studijsku posetu Briselu, sa namerom da se njeni članovi upoznaju sa ključnim partnerima na nivou EU i to na samom izvoru uobličavanja politika EU. Studijska poseta će biti organizovana u saradnji sa predstavničkom kancelarijom Letonske asocijacije lokalnih vlasti u Briselu (LARLSG).\nPrateće aktivnosti će biti bazirane na podizanju nivoa svesti svih gradonačelnika u Srbiji. Uzimajući učešće na regionalnim okruglim stolovima, gde će jedan nacionalni ekspert držati predavanje, a članovi Radne grupe prezentovati svoja iskustva sa treninga i studijske posete Briselu, oni će imati priliku da unaprede svoja znanja o EU. Dalje, održaće se četiri regionalna seminara za zaposlene u opštinskoj upravi zadužene za odnose sa javnošću u svim srpskim gradovima i opštinama, a sve to u cilju boljeg i efikasnijeg promovisanja evropskih vrednosti građanima.\nPromocija EU i procesa EI specifičnoj ciljnoj grupi, lokalnim vlastima, će biti realizovana kroz: pripremanje pet izdanja opštinskih EU biltena, razvoja i redovnog ažuriranja EU sekcije na SKGO vebsajtu, štampanja i raspodele dve brošure sa preporukama za lokalne jedinice o tome kako da promovišu građanima vrednosti EU,kao i kako da se pripreme za pristupanje EU. Dalje, medijska pokrivenost svih aktivnosti će biti obezbeđena kroz redovne kontakte SKGO sa medijima kao i kroz kanale informisanja SKGO (elektronski bilten, mesečni list Lokalna samouprava glasilo Stalne konferencije gradova i opština, vebsajt SKGO, izveštaji).\nUkratko, sve gore pomenute aktivnosti će pripremiti nacionalnu asocijaciju i njene članove da se aktivno uključe u proces evropskih integracija i da budu pouzdan partner kako državi, tako i institucijama Evropske unije. Isto tako, pružiće i podršku u informisanju i edukaciji o EU lokalnim funkcionerima koji predstavljaju donosioce odluka i lidere u svojim sredinama, ali i opštinskim administracijama kako bi mogle da izvršavaju svoj posao u skladu sa procesima EI.\nOpšti cilj je da se obezbedi razumevanje procesa EI u državi kroz podršku efikasnom učešću lokalnih vlasti, kao nivoom vlasti koji je najbliže građanima, u ovom procesu. Specifičan cilj je podizanje kapaciteta jedinica lokalne samouprave da uspešno ispune svoje obaveze u procesu EI u Srbiji, što uključuje stalnu i održivu promociju EU građanima.\nAkcija će dati sledeće rezultate:\nLokalne vlasti će biti osposobljene da efikasno promovišu EU i proces EI građanima u svojim sredinama\nLokalni donosioci odluka će biti dobro upoznati sa procesom EI i svojom ulogom u procesu, biće u stanju da kreiraju politike i organizuju rad lokalne administracije u skladu sa tokom procesa\nČlanovi Radne grupe, koji su istovremeno i članovi Odbora za evropske integracije i međunarodnu saradnju, će biti osposobljeni za stalan i održiv rad, sa razvijenim mehanizmom zastupanja interesa lokalnih vlasti u procesu EI kako na nacionalom, tako i na niovu EU\nKoja je dodatna vrednost akcije?\nPodržavajući lokalne vlasti u promociji EU, Projekat će doprineti implementaciji Strategije komunikacije Vlade Srbije u Procesu stabilizacije i pridurživanja (PSP) i Nacionalne strategije za pristupanje Srbije Evropskoj uniji. Sa druge strane, Strategija za reformu državne uprave i niz drugih sektorskih strategija koje se primenjuju na lokalnom novou su usvojene. Kroz podršku lokalnim vlastima i predstavljanju standarda EU u svom radu, akcija direktno povezuje implementaciju nacionalnih prioriteta i pripremu čitavog društva za nastupajuće pristupanje.\nGlavni partneri u implementaciji Projekta\nGlavni partenri SKGO će biti: KDZ (Istraživački centar državne uprave) iz Austrije i LARLS (Letonska asocijacija lokalnih vlasti). SKGO već četiri godine ima uspešnu saradnju sa oba partnera. Saradnja je počela kada je SKGO pristupila LOGON-u (Mreži lokalnih vlasti), kojim je upravljao KDZ. KDZ ekspert će biti odgovoran za razvoj kurikuluma obuka i implementaciju obuke za članove Radne grupe, pružanju podrške u pisanju nacrta Akcionog plana i davanju preporuka gradovima i opštinama kroz dve brošure. LARLSG eksperti će takođe učestvovati u obukama sa članoviam radne grupe, dok će predstavnici LARLSG u Briselu pružiti podršku u organizovanju studijske posete Briselu.


Rusija zabranila uvoz proizvoda "Matijevića", "Karneksa", "Zlatiborca" i "Big bul fudsa"\nRuska Federacija zabranila je na 60 dana uvoz mesa i mesnih prerađevina četiri velike kompanije iz Srbije - Industrije mesa "Matijević", "Karneksa", "Big bul fudsa" i "Zlatiborca".\nBeogradska "Politika" prenosi informacije i Ministarstva poljoprivrede Srbije da je stopiranje izvoza privremeno dok proizvođači "ne otklone nepravilnosti".\nMere su uvedene nakon što je 19 ruskih veterinarskih inspektora u redovnoj i najavljenoj kontroli obišlo srpske kompanije iz ovog sektora, koje imaju dozvolu za izvoz mesa i prerađevina to tržište Ruske Federacije.\nSpisak zamerki ruske inspekcije je dug, a one se tiču uglavnom načina klanja životinja, njihove ishrane i obrade i čuvanja mesa, kao i uslova proizvodnje i skladištenja.\nMinistar poljoprivrede Branislav Nedimović izjavo je za "Politiku" da je ova privremena mera usmerena direktno ka kompanijama, ali ne i Srbiji kao državi.\nReč je o nepravilnostima koje je moguće otkloniti, istakao je Nedimović, dodajući da je već održan sastanak sa svim ovim proizvođačima i da im je naloženo da, u narednih 20 dana, postupe po nalozima i prilagode se ruskim veterinarskom propisima ukoliko žele da posluju u toj zemlji.\nNaše kompanije moraju da shvate da je konkurencija na tom tržištu velika i da su veterinarski standardi za izvoz u Rusiju promenjeni od 2011. kada su dobijali dozvole, rekao je Nedimović.\nU zajedničkom saopštenju, kompanije "Karneks", "Zlatiborac", "Big bul", i "Matijević", navode da se odluka ruske Federalne službe za veterinarski i sanitarni nadzor odnosi na neusaglašenosti sa procedurama ruskih normativno - tehničkih uslova, koje mogu da se razreše u kratkom roku.\nNaglašvaju da već zajednički rade na otklanjanju nedostataka i da će do isteka blokade, 4. juna, sve isporuke mesa ka ruskom tržištu biti u skladu sa procedurom.


Srbija traži devojčicu Moniku: Nikad veći broj ljudi u potrazi! (FOTO) | Region\nSrbija traži devojčicu Moniku: Nikad veći broj ljudi u potrazi! (FOTO) | MONDOBA\n21. January, 09:50\nSrbija traži devojčicu Moniku: Nikad veći broj ljudi u potrazi! (FOTO) 0 Podijeli Podijeli na facebook Podijeli na twitter Podijeli na viber Pošalji na mail\n29.12.2019. / 12:26\nAutor mondo.rs 29.12.2019. / 12:26\nDesetog dana od otmice dvanaestogodišnje Monike Karimanović iz Suvog Dola u potrazi za njom i otmičarem N. J. učestvuje najveći broj ljudi do sada.\nPolicajcima, žandarmeriji i pripadnicima Bezbednosno-informativne agencije danas su se pridružili i pripadnici Vojske Srbije, a iz dana u dan raste i broj građana, lovaca, šumara i planinara iz čitave Srbije koji se pridružuju potrazi.\nViše od 100 pripadnika Vojne policije i Tima za traganje i spasavanje Specijalne brigade traga za devojčicom i otmičarem na području oko Knjaževca, a štab Ministarsta unutrašnjih poslova, koji vodi akciju, tu raspoređuje i brojne dobrovoljce.\nFotografije vojnog konvoja sa lica mesta:\nIz niškog naselja Brzi Brod rano jutros krenuo je autobus sa meštanima, a nešto kasnije i kolona sa dvadesetak taksija i privatnih automobila.\nTaksisti besplatno voze sve građane koji žele da pomognu da Monika bude pronađena i najavljuju da će to činiti i narednih dana.\nTaksista Milan Živković rekao je agenciji Beta da će taksisti voziti građane, ali i sami učestvovati u potrazi.\n"Situacija je veoma teška. Deset dana od kada je devojčica oteta da bude napolju po ovoj hladnoći, to treba da se izdrži. Svi smo potrešeni, nema čoveka u Nišu koji nije ovih dana zaplakao zbog devojčice. Ljudi samo o tome pričaju", rekao je Živković.\nSa taksistima su u potragu krenule danas i dve Nišlijke, Marija Janićijević i Dragana Marković.\n"Majka sam devojčice i mnogo mi je teško zbog Monike. Saosećajnost sa roditeljima treba da imaju i oni koji nemaju decu, ne samo roditelji. Mnogo bi bilo strašno i da je neko stariji otet, a kamoli devojčica od 12 godina", rekla je Janićijević.\nDragana Marković je izjavila agenciji Beta da će, ukoliko devojčica ne bude danas pronađena, i narednih dana ići u potragu.\n"Na ovo sam se odlučila najpre kao majka, a potom i kao zdravstveni radnik kome savest nalaže da pomogne ljudima u nevolji. Osim toga moj brat je poginuo kao policajac, tako da verujem da bi i on bio ovde u potrazi da je živ", kazala je Marković.\nDirektor policije Vladimir Rebić izjavio je danas da potraga za Monikom Karimanović i otmičarem traje 24 sata bez prestanka i da su u potragu uključeni svi tehnički resursi poput dronova i termovizijskih kamera.\nRebić je rekao da, na osnovu svih tragova, policija zna da je devojčicu oteo N. J..\nNastavljena potraga za devojčicom (INFO)\nNastavljena potraga za devojčicom\nOn je rekao da bi sneg, koji je počeo da pada, mogao da omete otmičara.\npotraga nestali Srbija otmica djevojčica


Berizo: Veoma zadovoljni poslovnim rezultatima Aerodroma\nTanjug 20. aprila 2022. 14:23\nBEOGRAD – Beogradski aerodrom „Nikola Tesla“ u prvom kvartalu vratio se na 70 posto rezultata od pre pandemije a novoizgrađeni Terminal C, u koji je uloženo 35 miliona evra, doprineće još boljim rezultatima već tokom leta.\nGeneralni direktor Aerodroma Fransoa Berizo u izjavi za Tanjug kaže da su veoma zadovoljni prihvatanjem uvedenih noviteta kao što su centralizovani bezbednosni pregled, kao i komforom koji pruža novi deo terminala na C strani.\n„Utisci su jako dobri, naši partneri, avio kompanije, i putnici veoma dobro reaguju. Izuzetno smo ponosni na sve novine“, rekao je on.\nLepe utiske deli i nekoliko putnika koji su posle sletanja prošli kroz novoizgrađeni Terminal C i tako se susreli sa novim komforom i standardima.\nBerizo ističe da je Aerodrom „Nikola Tesla“ veoma zadovoljan poslovnim rezultatima u prva tri meseca.\n„Ovo je bio pravi momenat da otvorimo nove delove aerodroma. Gotovo smo na 70 procenata poslovanja pre krize izazvane pandemijom, i očekujemo da ćemo imati veoma jaku letnju sezonu. Da će se vratiti zapravo svi naši partneri, čak i na nekom većem nivou nego pre krize“, rekao je on.\nVidljivo ulaganje u izgradnju novog dela Terminala C od 35 miliona evra samo je deo sveukupnih radova koji su aktuelni na Aerodromu.\n“ Tokom celokupnog perioda koncesije planiramo da uložimo oko 732 miliona evra i to su sve ulaganja usmerena da privučemo nove linije, pojačamo saobraćaj, da generalno podignemo nivo usluge“, poručio je Berizo.


AFA | AFA Samit ženskog liderstva od 31. oktobra do 02. novembra 2018 u Beogradu\nAFA Samit ženskog liderstva od 31. oktobra do 02. novembra 2018 u Beogradu\nSamit će početi 31. oktobra u 18.00 okruglim stolom koji će se baviti temom osnaživanja žena kroz inovacije i tehnologiju, a koji će moderirati Rina Bar-Tal, bivša predsednica Izraelske ženske mreže, i članica Internacionalnog AFA advisory boarda. Tokom drugog danai (01.11.) biće organizovane panel diskusije koje će okupiti najuticajnije predstavnike tehnoloških kompanija na temu kako IT sektor može da doprinese povećanju rodne jednakosti u radnom okruženju. Zatim ćemo imati prilike da čujemo kako lideri korporativnog sektora upravljaju promenama i kako koriste svoj poslovni uticaj za rešavanje važnih društvenih pitanja, a jedno od njih je i rodna ravnopravnost.\nPanel posvećen finansijskom sektoru, u kome je u porastu broj žena na rukovodećim pozicijama, baviće se promenama koje se očekuju pojavom Fintecha i blockchain tehnologije. Na samom kraju, predstavnici najvećih domaćih poslovnih udruženja i asocijacija poput Kluba Privrednik, SAMA, AmChama razgovaraće o važnosti “networking“-a i uticaju koji ima umreživanje, imajući u vidu da je to jedan od glavnih razloga zašto su žene i dalje manje uspešne, a što su pokazala i brojna svetska istraživanja.\nU svetu koji se ubrzano menja pod uticajem eksponencionalnih tehnologija, neophodna je nova vrsta lideršipa i kolaboracije na svim nivoima, kako bi se društvo prilagodilo zahtevima novog vremena. Želimo da menjamo svest i navike, da zajedno budemo lideri promena, i zato vas pozivamo da nam se pridružite i budete u društvu onih koji žele da iskoriste inovativne tehnologije za unapređenje položaja žena ali i društva u celini jer su rodno raznovrsni timovi kao i društva u kojima su podjednako zastupljene žene daleko uspešniji i kreativniji.


Juventus osvojio 29. titulu šampiona Italije – Nadlanu.com\nJuventus osvojio 29. titulu šampiona Italije\nObjavljeno 5. maja 2013. / 20:58:43\nJuventus je produžio dominaciju na Apeninima, a do druge uzastopne titule došao je jer je tri kola pre kraja stekao nedostižnu prednost u odnosu na drugoplasirani Napoli. Malo je falilo da igrači Palerma odlože slavlje Stare dame za nedelju dana, pošto su gosti odolevali sve do 59. minuta.\nJedini gol na meču postigao je Arturo Vidal sa bele tačke, a domaćin je poslednjih desetak minuta igrao bez isključenog Pola Pogbe.\nLacio je u Rimu deklasirao Bolonju sa 6:0, a više od pola posla odradio je petostruki strelac Miroslava Klose. Klose je mrežu protivnika pogodio u 22, 36, 39, 50. i 61. minutu, dok se u listu strelaca u prvom poluvremenu upisao i Hernandes.\nTeže nego što se očekivalo Milan je na svom terenu savladao Torino sa 1:0 i na najbolji način iskoristio poraz Fiorentine na svom terenu od Rome.\nPobednički gol postigao je Mario Baloteli u 84. minutu i Milanezi sada imaju četiri boda prednosti u odnosu na četvrtoplasirnu Firentinu.\nĐenova je zabeležila važnu pobedu u borbi za opstanak protiv Peskare (4:1), Katanije je pobedila Sijenu sa 3:0, dok je Parma bila bolja od Atalante (2:0).\nRanije danas ekipa Udinezea je zabeležila petu uzastopnu pobedu u prvenstvu zahvaljujući kapitenu Antoniju Di Nataleu, koji je mrežu gostiju pogađao u 29. i 52. minutu, a u listu strelaca upisao se i Murijel u 89.\nJedini gol za Đenovljane postigao je Eder u 34. minutu na asistenciju Ikardija.\nTim sa Friulija sada ima samo bod manje od petoplasirane Rome.\nSrpski reprezentativci Željko Brkić i Dušan Basta odigrali su ceo meč za domaćina, dok Nenada Krstičića nije bilo u redovima Sampdorije zbog povrede.\nParma – Atalanta 2:0 (Parolo 45, Bijabjani 58)\nLacio – Bolonja 6:0 (Klose 22, 36, 39, 50, 61, Hernanes 32)\nJuventus – Palermo 1:0 (Vidal 59. penal)\nĐenova – Peskara 4:1 (Floro Flores 19, Borijelo 30, 54, Bertolaci 70 – Skuli 35)\nKatanija – Sijena 3:0 (Bergesio 14, 52, 71)\nMilan – Torino 1:0 (Baloteli 84)\nUdineze – Sampdorija 3:1 (Di Natale 29, 52, Murijel 87 – Eder 34)\nKjevo – Kaljari 0:0\nFiorentina – Roma 0:1 (0:0)\nTABELA: Juventus 83, Napoli 69, Milan 65, Fiorentina 61, Roma 58, Udineze 57, Inter 53, Lacio 55, itd.


Stoltenberg Zaevu: Dobar prijatelj, on je moj heroj, ali prvo ime, pa NATO - 18.01.2018, Sputnik Srbija\nGeneralni sekretar NATO-a na kraju posete Skoplju poručio je da za Makedoniju ne postoji plan B, te da nema članstva u toj vojnoj alijansi bez rešenja pitanja... 18.01.2018, Sputnik Srbija\nvesti, svet, jens stoltenberg, zoran zaev, severna makedonija, region\n20:59 18.01.2018 (Osveženo: 03:46 26.08.2021)\n© AP Photo / Boris GrdanoskiJens Stoltenberg i Zoran Zaev\nGeneralni sekretar NATO-a na kraju posete Skoplju poručio je da za Makedoniju ne postoji plan B, te da nema članstva u toj vojnoj alijansi bez rešenja pitanja imena te države.\nNa kraju posete Skoplju i zajedničke konferencije za novinare, generalni sekretar NATO-a Jens Stoltenberg rekao je novinarima da je makedonski premijer Zoran Zaev njegov prijatelj i heroj.\nKako su preneli makedonski mediji, novinari su na kraju pres-konferencije zamolili Stoltenberga i Zaeva da se ponovo rukuju, što su oni i učinili, a generalni sekretar Alijanse obratio se makedonskom premijeru rečima:\nStoltenberg Makedoncima: Prvo ime\n17 Januar 2018, 22:23\n„Dobar prijatelj. On je moj heroj.“\nNema plana B za Makedoniju\nStoltenberg je još jednom isključio mogućnost da se Makedonija pridruži Alijansi bez rešenja problema sa Grčkom u vezi sa imenom.\n„Da budemo iskreni, nema plana B, bez rešenja imena nema članstva u NATO-u“, jasan je bio Stoltenberg, istakavši da nema drugog načina da se Makedonija pridruži NATO-u.\n„Nema drugog načina da se pridružite NATO-u bez rešenja o imenu. NATO će uputiti poziv za članstvo kada bude pronađeno rešenje za taj problem sa Grčkom, te zato podržavamo pronalaženje međusobno prihvatljivog rešenja i pozdravljamo volju da se do tog rešenja dođe“, kazao je Stoltenberg, preneli su makedonski mediji.\nOn je kazao da NATO treba da bude iskren prema Makedoniji.\n„Važno je biti ambiciozan i napredovati, ali istovremeno moramo biti realni i priznati da je NATO organizacija zasnovana na konsenzusu i, ako ne postoji saglasnost jednog člana, ne postoji odluka Alijanse. Zato je pogrešno očekivati da možete ući u NATO bez rešenja problema u vezi sa imenom“, precizan je bio Stoltenberg.\n18 Januar 2018, 15:45\nZaev je ocenio da je poseta generalnog sekretara ključna za podsticaj i podršku očekivanjima da će 2018. biti važna godina za Makedoniju i region.\n„Makedonija, uz podršku strateških partnera, davno je stvorila uslove za članstvo u EU i NATO još 2008, ali su se, nažalost, odmah nakon toga dogodili kontraproduktivni procesi koji su izazvali najgoru političku krizu nakon sticanja nezavisnosti“, rekao je Zaev.\nAli, istakao je, građani su potom odlučili da izgrade snažnu demokratiju i dobro upravljanje.\n„Potvrdili smo veru u evroatlantske integracije i uvereni smo da naša zemlja zaslužuje evroatlantsku perspektivu. Ozbiljna većina građana želi članstvo u EU i NATO-u“, rekao je Zaev.\nOn je takođe rekao da Vlada stvara uslove za izgradnju nacionalnog konsenzusa sa predsednikom države i opozicijom i da smatra da stvari dobijaju dobar zamah za poslednji zajednički korak napred sa Grčkom u rešenju dugogodišnjeg spora u vezi sa imenom Makedonije.


NAGRADA ZA POVRATAK U DNS: Budimir Balaban preuzima “Puteve RS” umjesto Nenada Nešića | Banjaluka.net\nNAGRADA ZA POVRATAK U DNS: Budimir Balaban preuzima “Puteve RS” umjesto Nenada Nešića\nU četvrtak, 24. januara, tačno u podne, predsjednik Demokratskog narodnog saveza Marko Pavić predstaviće novog-starog funkcionera ove stranke Budimira Balabana, najavljeno je iz DNS-a.\nOsim Balabana, DNS-u će pristupiti i njegova partija “Sloboda”, koju je osnovao nakon razlaza, tako da će tri odbornika ove grupacije u Skupštini grada Banjaluka ubuduće djelovati kao predstavnici Pavićeve stranke, ukoliko u punom sastavu budu slijedili potez svog osnivača.\nInače, Budimir Balaban je na posljednjim opštim izborima učestvovao kao poslanički kandidat na listi Narodnog demokratskog pokreta Dragana Čavića. Tom prilikom dobio je tek 623 glasa u banjalučkoj izbornoj jedinici, što je šest puta manje od njegovog rezultata na lokalnim izborima 2016, kada je bio kadar DNS-a.\nInače, kako saznaje opcija.net, Budimir Balaban će za ovakav gest podrške, u teškom periodu za stranku Marka Pavića, biti adekvatno nagrađen od DNS-a, pošto mu je obećana atraktivna funkcija u javnom sektoru.\nPrema pouzdanim saznanjima od izvora iz Demokratskog narodnog saveza, Balabanu će u dogledno vrijeme pripasti funkcija generalnog direktora “Puteva RS”. Na toj poziciji sada se nalazi Nenad Nešić.\nMeđutim, budući da Pavić nije oduševljen načinom na koji on upravlja tim sistemom, a ni njegovom lojalnošću, Nešić će morati da se zadovolji samo funkcijom poslanika u Predstavničkom domu Parlamenta BiH. Zvanično tumačenje ovakve odluke vrha DNS-a biće da je to neminovno, jer se Nešić našao u sukobu interesa i mora da se opredijeli za jednu od dvije aktuelne sinekure.


Odložen nastavak suđenja Karadžiću | Institute for War and Peace Reporting\nOdložen nastavak suđenja Karadžiću\nPostupak će ponovo početi krajem meseca, jer je optuženom dato dodatno vreme da razmotri nedavno obelodanjene dokaze.\nPiše: Rachel Irwin iz Haga (TU br. 692, 16. maj 2011.)\nSudije su ove sedmice obustavile suđenje Radovanu Karadžiću na još jednu nedelju, odloživši tako nastavak procesa za 31. maj.\nSuđenje je prekinuto 21. marta kako bi Karadžić, koji se brani samostalno, mogao da razmotri više hiljada stranica materijala koji mu je nedavno dostavilo tužilaštvo. Trebalo je da nastavak usledi 23. maja, ali su sudije ove sedmice odlučile drugačije.\nKaradžić je prošlog meseca zatražio da se suđenje odloži za još kasnije, odnosno da bude nastavljeno nakon letnje pauze u radu Tribunala.\nOn tvrdi da je to neophodno kako bi razmotrio više hiljada dodatnih dokumenata koji su mu dostavljeni potkraj marta, uključujući materijal za koji kaže da je potencijalno oslobađajući.\nSudije su odlučile da je jedna dodatna sedmica dovoljna za razmatranje pomenutog materijala, ali su ponovo izrazile zabrinutost zbog „načina na koji tužilaštvo u ovom slučaju pristupa svojim obavezama koje se tiču obelodanjivanja“.\nSudsko veće je utvrdilo i da je tužilaštvo u vezi sa šest konkretnih dokumenata prekršilo propise koji regulišu obelodanjivanje. Reč je o dokumentima koji su se zaista ispostavili kao potencijalno oslobađajući, a da pri tom optuženiku nisu otkriveni „čim je to bilo moguće“.\nOd ostalih ovosedmičnih dešavanja, treba reći da je 10. maja održano kratko saslušanje predstavnika venecuelanske vlade u vezi sa dokumentima koje je okriviljeni zatražio od te zemlje u novembru prošle godine. U pitanju je materijal koji se odnosi na predstojeće svedočenje bivšeg venecuelanskog ambasadora Dijega Arije (Diego Arria), koji je u jednom periodu, za vreme trajanja bosanskog rata, bio predsednik Saveta bezbednosti Ujedinjenih nacija.\nPredstavnici Venecuele su na tom saslušanju rekli da im je potrebno između tri i pet meseci da okončaju potragu za ovim dokumentima. Predsedavajući sudija O-Gon Kvon (O-Gon Kwon) im je kazao da bi do polovine avgusta trebalo da dostave izveštaj o napretku.\nKaradžić se tereti i za planiranje i nadziranje opsade Sarajeva, koja je trajala 44 meseca i u kojoj je poginulo skoro 12,000 ljudi, kao i za masakr koji je nad oko 8,000 muškaraca i dečaka 1995. počinjen u Srebrenici. Uhapšen je u Beogradu, jula 2008., nakon što je 13 godina proveo u bekstvu. Nakon brojnih odlaganja, iskazi svedoka su bili nastavljeni u aprilu 2010.\nTRI Issue 692\nMladi u BiH podijeljeni zbog ratne prošlosti\nSud razmatra uslove pod kojima je vršeno razmeštanje stanovništva\nIspitivanje uloge vojne policije bosanskih Srba\nPripreme za nastavak suđenja Šešelju zbog uvrede suda


Početak davanja podataka iz finansijskih izveštaja za 2014. godinu i pružanje usluga sa tim podacima - Računovodstvo AKTIVA sistem\nPočetak davanja podataka iz finansijskih izveštaja za 2014. godinu i pružanje usluga sa tim podacima\nAgencija za privredne registre objavila je na svojoj zvaničnoj internet stranici, dana 31. avgusta 2015. godine, sledeću vest:\nAgencija za privredne registre obaveštava sve zainteresovane korisnike da će podaci iz redovnih godišnjih finansijskih izveštaja za 2014. godinu, kao i usluge boniteta – podaci i izveštaji o bonitetu i skoring u kojima su uključeni ti podaci biti dostupni počev od četvrtka, 3. septembra 2015. godine.\nUsled uključivanja podataka iz redovnih godišnjih finansijskih izveštaja za 2014. godinu u sistem za pružanje usluga, u sredu 2. septembra 2015. godine Registar finansijskih izveštaja će privremeno obustaviti pružanje usluga.\nIstovremeno, od 3. septemra 2015. godine će prestati da važi skoring koji je utvrđen na osnovu podataka iz finansijskih izveštaja za period od 2009. do 2013. godine, s obzirom da je utvrđena nova ocena boniteta privrednih društava odnosno skoring za period od 2010. do 2014. godine.\nBudući da se još uvek određeni broj finansijskih izveštaja nalazi u postupku obrade i javnog objavljivanja, opcija hitnog naručivanja usluga (naručivanje i izdavanje izveštaja u toku istog dana) iz Registra finansijskih izveštaja neće biti omogućena, već će se svi zahtevi obrađivati po redovnoj proceduri i korisnicima će biti izdati podaci, izveštaji ili skoring, posle evidentiranja uplate na računu APR, u roku od nekoliko dana.\nAgencija savetuje svim korisnicima da svoje zahteve za izdavanje podataka, izveštaja i skoringa dostave nekoliko dana ranije kako bi isti bili blagovremeno obrađeni i podaci, izveštaji odnosno skoring isporučeni u optimalnom roku.\nTakođe, pre dostavljanja zahteva predlažemo korisnicima da uvidom na internet stranicu Agencije, u delu Finansijski izveštaji, na linku Javno objavljivanje finansijskih izveštaja počev od 2014. provere da li je za pravno lice odnosno preduzetnika, za koga naručuju podatke, izveštaje ili skoring, javno objavljen redovni godišnji finansijski izveštaj za 2014. godinu.\nU slučaju da redovni godišnji finansijski izveštaj za 2014. godinu nije javno objavljen molimo korisnike da dostave podatke o pravnom licu odnosno preduzetniku na koga se taj izveštaj odnosi na i-mejl adresu bonitet@apr.gov.rs.\nIstovremeno, potrebno je proveriti status obrade finansijskog izveštaja, takođe, na internet stranici na linku Pretraga izveštaja za 2014. godinu i ako u izveštaju koji je dostavljen APR ima nedostataka obveznik mora što pre otkloniti te nedostatke, po proceduri za obradu, kako bi izveštaj mogao biti javno objavljen.\nZa pravna lica i preduzetnike koji nisu dostavili ispravan redovan godišnji finansijski izveštaj za 2014. godinu usluge će se pružati bez podataka za tu godinu sve dok obveznik ne otkloni nedostatke u izveštaju koji je dostavio Agenciji.\nAgencija poziva korisnike koji su već naručili usluge, a ne žele da sačekaju početak davanja podataka iz finansijskih izveštaja za 2014. godinu, da izvrše uplate za te usluge po obaveštenjima, koja su dobili od APR, najkasnije danas 31. avgusta 2015. godine, kako bi blagovremeno obezbedili potrebne podatke, izveštaje ili skoring. Korisnicima koji naknadno izvrše uplatu biće izdate usluge sa podacima za 2014. godinu.\nDetaljne informacije u vezi sa pružanjem usluga iz Registra finansijskih izveštaja dostupne su na internet stranici Agencije u odeljku Finansijski izveštaji – Pružanje usluga iz Registra.


Naslovna Sport Fudbal Za Aleksu Vukanovića stiže ponuda iz inostranstva\nUpisao je napadac 14 mečeva, postigao dva gola i imao dve asistencije za 550 minuta provedenih na terenu\nPosle Dušana Jovančića, koji je otišao u Rize, na meti se našao i Aleksa Vukanović.\nPosle dobijene ponude krilni napadač je odlučio da ostane u Crvenoj zvezdi, prenosi „Maxbetsport“.\nIpak, prvoligaš iz Turske je ponovo zaintresovan i u januaru želi da angažuje “džokera” crveno-belih. Kako MaxBet sport saznaje, sportski sektor Rizea je spreman da kod rukovodstva insistira da se posao uspešno završi.\nPostoje finansijski uslovi ispod kojih Vukanovic ne želi da ide u inostranstvo, a ugovor mu traje do 31. decembra 2021. godine. Turci nisu jedini zainteresovani i ekipe iz Sudijske Arabije se raspituju za uslove.\nOve sezone, posle male minutaže, trener Dejan Stanković je ukazao poverenje Vukanoviću, koji je potvrdio kvalitet protiv Genta u Belgiji. Upisao je napadac 14 mečeva, postigao dva gola i imao dve asistencije za 550 minuta provedenih na terenu. Turci su krenuli u drugu misiju i rasplet treba da bude uskoro poznat.\nPrethodni tekstMilojević: Idemo u Beograd da se predstavimo u što boljem svetlu\nSledeći tekstOboren rekord – Rođeno najviše beba u poslednjih 20 godina


Abiola Dauda - Blic Sport\nDauda: Posle srpskog derbija, ne plašim se ničeg!\nNovi fudbaler Hartsa, Abiola Dauda još uvek se seća našeg večitog derbija.\nSalami za Blicsport: Biću bolji od Daude, mogu da postignem 20 golova!\nCentarfor reprezentacije Nigerije Fuad Salami doputovao je u Beograd na završne pregovore sa Crvenom zvezdom, a na stadionu "Rajko Mitić" poslao je ambicioznu poruku navijačima.\nDauda potpisao za Vitese i Zvezdi oprostio pola duga\nAbiola Dauda je u sredu uveče i zvanično postao novi čaln holandskog Vitesea. On je uspešno prošao lekarske preglede i potpisao ugovor sa praktično “filijalom” Čelsija.\nZvezda prodala Daudu Viteseu i inkasirala 500.000 evra\nAbiola Dauda će otići iz Crvene zvezde prijateljski pošto su crveno-beli uspeli da mu pronađu novi klub. On je zbog toga povukao tužbu, a transfer iznosi 500.000 evra.\nDauda tužio Zvezdu, klub traži još sedam dana za rešenje\nNigerijski napadač Abiola Dauda rešio je da tuži Crvenu zvezdu zbog neizmirenih dugovanja. Ukoliko u klubu ne uspeju da postignu dogovor s njim, on će otići bez obeštećenja, a neizvesno je i da li bi u tom slučaju oprostio deo dugovanja klubu.\nMale šanse da Dauda ostane u Zvezdi, ali ide na pripreme, Lazovića nema na spisku\nIako je postojala mogućnost da ostane u Beogradu, postignut je dogovor da Abiola Dauda ne tuži Crvenu zvezdu i putovaće za pripreme sa crveno-belima. Za razliku od Nigerijca, Darka Lazovića nema na spisku putnika za mečeve u Brežicama.\nZamena za Ninkovića stiže na početak priprema, Katai i Dražić sve bliži Zvezdi\nZvezda je za samo par dana ostala bez trojice možda i ključnih igrača, Miloša Ninkovića, Dragana Mrđe i Abiole Daude. Zbog toga su na Marakani rešili da krenu u ofanzivu, kada je u pitanju dovođenje zamena za ove igrače, a prvi pik im je najbolji igrač Donjeg Srema, Rade Krunić.\nDauda uhapšen na aerodromu Nikola Tesla!\nNapadač Crvene zvezde Abiola Dauda uhapšen je u nedelju ujutru na aerodromu Nikola Telsa, jer mu klub nije obezbedio boravišnu i radnu vizu iako je više od godinu dana na Marakani, saznaje "Mozzartsport".\nZvezda bez Daude do kraja sezone, Milijaš pod znakom pitanja za Rad\nTrener fudbalera Crvene zvezde Slaviša Stojanović rekao je da mu Abiola Dauda neće biti na raspolaganju do kraja sezone, a nastup Nenada Milijaša protiv Rada u 27. kolu Jelen superlige (subota, 19:30) je pod znakom pitanja.\nU Zvezdi optimisti: Dauda neće preskočiti derbi\nNapadač Crvene zvezde Abiola Dauda povredio je kolenu na utakmici sa Spartakom, u 22. kolu Jelen Superlige i još nije poznato koliko će pauzirati.\nPečnik i Dauda: Ne jurimo osvetu, cilj je novi trijumf\nFudbaleri Crvene zvezde Slovenac Nejc Pečnik i Nigerijac Abiola Dauda izjavili su da im je kiks protiv Donjeg Srema u prvom delu šampionata (2:2) najteže pao i da će narednog vikenda učiniti sve da se revanširaju ekipi iz Pećinaca.\nDauda: Odlično radimo i pored problema, uz dva defanzivca bićemo šampioni\nStatus Abiole Daude u Crvenoj zvezdi još nije razjašnjen, ali nigerijski napadač se ponaša kao da ostaje na Marakani i veruje u osvajanje šampionske titule uz pojačanja u odbrani.\nZvezdino letnje pojačanje postalo zimsko, uprava pregovara o transferima\nTokom poslednjeg letnjeg prelaznog roka napadač Đorđe Rakić je postao pojačanje Crvene zvezde, ali se povredio na početku priprema, i oporavak je trajao tokom cele jesenje polusezone. Nije odigrao nijedan takmičarski meč, ali je sada spreman za obaveze u klubu, na početku novog ciklusa priprema.\nDauda: Voleo bih da se titulom oprostim od Zvezde\nFudbaler Crvene zvezde Abiola Dauda rekao je da bi voleo da napusti crveno-bele samo u slučaju dobre ponude koja će zadovoljiti sve u klubu.\nDauda o Džajićevoj izjavi za Blic: Nisam ništa potpisao\nPredsednik Crvene zvezde Dragan Džajić u intrevjuu za Blic istakao je da je većina igrača potpisala sporazum po kom neće tražiti raskid ugovora sa klubom do juna, ali je napadač Abiola Dauda na Tviteru demantovao da je to učinio.\nDžajić za "Blic": Znam ko iz kluba mešetari sa Daudom\nAbiola Dauda neće otići bez obeštećenja iz Crvene zvezde, saznaje “Blic”. Nigerijski napadač je zajedno sa ostalim prvotimcima crveno-belih potpisao sporazum po kome neće tužiti klub ove zime. Taj ugovor je bio neophodan kako bi Zvezda mogla da licencira pojačanja u predstojećem prelaznom roku i Dauda je pristao da stavi potpis na njega.\nDauda: Ninković je naš Inijesta, ako osvojimo titulu, slavićemo sedam dana!\nFudbalski klub Crvena zvezda omogućio je navijačima da postavljaju pitanja napadaču Abioli Daudi na Tviteru, a on je dao nekoliko zanimljivih odgovora: otkrio je da Miloša Ninkovića vidi kao Zvezdinog Inijestu, da ne razmišlja o odlasku sa Marakane, a omiljena navijačka pesma mu je navijačka prozivka "Indija - Pakistan", iako ne razume tekst.\nDauda posle komentara o razbijanju kola: Izvinjavam se ako sam nekog uvredio\nFudbaler Crvene zvezde Abiola Dauda izvinio se za poruku na Tviteru kojom je prokomentarisao lomljenje prozora na pojedinim kolima koji pripadaju igračima crveno-belih, a tom prilikom stradao je i njegov automobil.\nDauda za "Blic": Kada Real ili Barsa vežu par slabijih mečeva, to se vidi u njihovoj igri\nZvezda se po ko zna koji put diže iz nokdauna. Ovog puta tim će morati da povuče - Abiola Dauda. Sa dva lepa gola u Kupu protiv Proletera iz Novog Sada sam se kandidovao za tu ulogu. Ali moraće da nastavi tako i u prvenstvu.\nDauda: Rasteretio nas je Pečnik, očekujem još golova\nFudbaleri Crvene zvezde pobedili su Proleter u Novom Sadu na gostovanju u okviru šesnaestine finala Kupa Srbije sa 3:0, a najveći doprinos trijumfu imao je nigerijski napadač Abiola Dauda sa dva pogotka.\nDžajić nije pustio Daudu u Gacijantep na pozajmicu, Turci nemaju novac za kupovinu\nNigerijski napadač Abiola Dauda neće preći iz Crvene zvezde u Gacijantep, jer predsednik kluba sa Marakane Dragan Džajić nije želeo da ovog špica pusti na pozajmicu.\nStojadinović: Nemam dokaze, ali mislim da je Partizan hteo da nam uzme Daudu\nSportski direktor Crvene zvezde Zoran Stojadinović izjavio je da je mišljenja da su u Partizanu mislili na špica crveno-belih Abiolu Daudu kada su govorili o tome da "nemaju ništa protiv da kvalitetno pojačanje potraže i na Marakani".\nAgent Daude: Tužba Zvezdi, rekli su da će isplatiti novac "samo da osvoje titulu"!\nŠveđanin Patrik Merk, agent fudbalera Crvene zvezde Abiola Daude izjavio je da će morati da tuži klub iz Ljutice Bogdana jer je njegov klijent dobio samo deset odsto novca za prvu sezonu, ni paru od garantovane provizije, pa čak ni novac kojim je plaćena obična avionska karta za igrača.


Završetak mosta u Kladarima do kraja godine - Akta.ba\nZavršetak mosta u Kladarima do kraja godine\n06.07.2014. 10:47 / Izvor: Glas Srpske\nGradnja mosta preko rijeke Bosne u dobojskom naselju Kladari napreduje i do sada je izgrađeno pola mosta, izjavio je ministar saobraćaja i veza RS Nedeljko Čubrilović, koji je u petak posjetio gradilište.\nMost "Bosna" dužine 412 metara je jedan od najvećih i najskupljih od ukupno 64 objekta koliko ih je predviđeno na dionici autoputa Doboj - Prnjavor.\n"Jedna strana gotovo je završena, a do kraja godine je planiran završetak lijeve strane. Završetkom ovog mosta imaćemo dionicu koja će u potpunosti staviti u funkciju autoput Prnjavor - Banjaluka",- rekao je Čubrilović i dodao da u ponedjeljak počinju pregovori o nastavku gradnje na dijelu koridora 5C.\nDirektor preduzeća "Autoputevi RS" Dušan Topić rekao je da je ove godine planiran završetak gradnje nasipa i drenaže te da očekuju početak asfaltiranja koje će trajati godinu i po. Prema njegovim riječima, dužina dionice autoputa od Doboja do Prnjavora je 36 kilometara sa šest traka u koje su ugrađena tri sloja asfalta.\nGlavni inženjer u kompaniji "Integral inženjering" Boro Zdjelar ukazao je da vremenski uslovi ne idu na ruku izvođačima radova, ali ističe da će radom u dvije smjene biti ispoštovani zadati rokovi. On je rekao da će u drugoj polovini avgusta biti postavljeni prvi metri asfalta na ovoj dionici.\nKada je riječ o početku naplate putarine na autoputu Banjaluka - Gradiška Dušan Topić je istakao da konkurs za prijem radnika još nije završen, a da će naplata početi po okončanju tri postupka.\n"Prvi postupak podrazumijeva završetak građevinskih radova na objektima u Jakupovcima, nabavku i postavljanje opreme te prijem radnika", izjavio je Topić i dodao da bi čitava procedura trebalo da bude završena tokom ljeta.\nGradnja mosta preko rijeke Bosne\nmost u kladarima\nautoputa Doboj - Prnjavor


Odbojkaški savez Srbije želi da pomogne poboljšanju uslova za treniranje – Veliki Park\nLokalna samouprava je ranije mnogo više pažnje poklanjala i finansija, ne računajući fudbal koji je van svih kategorija, ulagala u druge sportove, tako da očekujem da će i odbojka doći bar na iste grane kao i drugi sportovi. Odbojkaški klub Radnički sa minimalnim sredstvima pravi maksimalne rezultate i u zadnjih nekoliko decenija postao je prepoznatljiv na međunarodnom nivou. Takođe, ne smemo zaboraviti da je pokojni Dejan Brđović bio u OK „Radnički“ u kome je i naš selektor Slobodan Kovač počeo svoje prve trenerske korake, zbog čega Odbojkaški savez Srbije prema klubu gaji određeni pijetet i pruža podršku, kazao je Zoran Gajić.\nNaša želja je da napravimo specijalizovane sportske sale kako bi SBB hala Jezero postala arena za odigravanje utakmica i završnih treninga, kazao je Bojan Ilić, direktor SPD „Radnički“. Svaki kolektivni sport bi trebalo da ima svoju salu za maksimalne treninge, jer u ovom trenutku, rukometaši kao superligaši, košarkaši i odbojkaši treniraju po sat i po vremena, što je isto onoliko vremena koliko utroše i rekreativci. Za ozbiljniji sport i ozbiljnije rezultate potrebna je organizacija kojom bi dobili trening više i time našim sportistima i klubovima omogućili da postižu još bolje rezultate, kazao je Ilić i izrazio zadovoljstvo što značaj namera SPD „Radnički“ prepoznaje i gradonačelnik Kragujevca i predsednik Odbojkaškog saveza Srbije.\nInače, u SBB hali Jezero u Kragujevcu od 6. do 8. maja odigravaju se kvalifikacioni mečevi pionirskih reprezentacija za Evropsko prvenstvo u odbojci. Reprezentacija Srbije juče se u 1. kolu sastala sa reprezentacijom Finske i pobedila sa 3:0. Danas će odigrati utakmicu sa reprezentacijom Nemačke, a sutra sa Ukrajinom. Sve utakmice iz Kragujevca direktno se prenose putem Jutjub kanala OSS.\nCategories:\tDruštvo, Kragujevac, Sport, UDARNO-NASLOVNA SLAJDER, Vesti\t/ No Responses / by Milan 7 маја, 2021


Hiljade lovaca na vanzemaljce organizovano stižu u tajnu Oblast 51 | Vestinet.rs\nPočetna ZANIMLJIVOSTI\tHiljade lovaca na vanzemaljce organizovano stižu u tajnu Oblast 51\nViše od 165.000 ljudi „označilo“ je da će se pridružiti lovu na vanzemaljce u američkoj bazi na Fejsbuk događaju, koji je napravljen pod nazivom „Oblast 51, ne mogu sve da nas zaustave“, dok je više od 200.000 korisnika „označilo“ da su „zainteresovani“.\nPokušaj organizovanog upada zakazan je za 20. septembar.\n„Sastaćemo se u Oblasti 51 i koordinirati naš ulazak“, navedeno je na događaju napravljenom na Fejsbuku.\nTajna američka vazdušna baza, pod kodnim nazivom Oblast 51, u državi Nevada, za koju se navodi da je prošla kroz dosta tehničkih promena, godinama je bila magnet za sve vrste teoretičara zavere i lovaca na vanzemaljce. Pedesetih godina prošlog veka, SAD su počele da testiraju avion za izviđanje na visokoj nadmorskoj visini, i odmah su se pojavile izveštaji o viđanju NLO-a.\nVlada je priznala da je ta tajna baza u vezi sa obaveštajnim delatnostima 2013. godine, nakon zahteva za slobodu informacija iz 2005. godine. Smatra se da baza razvija CIA špijunsku tehnologiju na visokoj nadmorskoj visini, koja se neretko povezuje sa dizajnom vanzemaljskog svemirskog broda, tako da teoretičari zavere i dalje tvrde da je to mesto gde se već nalaze ili će biti smešteni NLO, ako pristanu na Zemlju.\nRežim bezbednosti na tom području nije uplašio lovce na vanzemaljce. Samo u januaru ove godine, službenici Nacionalne sigurnosti Nevade pucali su na čoveka koji je vozilom pokušao da uđe u čuvanu oblast.\nPredsednik Vučić: Pređena je granica\nZa tri znaka će ovo biti bukvalno sedam dana iz snova


Зелени Србије за одговорно и ефикасно управљање заштитом животне средине | Zeleni Srbije\nNarodni poslanik i predsednik Zelenih Srbije Ivan Karić uputio je juče amandmane na Predlog zakona o ministarstvima i javno zatražio formiranje posebnog Ministarstva za zaštitu životne sredine, prirodnih resursa i prostornog planiranja. Predloženim zakonom o ministarstvu predviđeno je da se ova oblast najvećim delom nađe u Ministarstvu poljoprivrede i zaštite životne sredine, sa čime se Zeleni ne slažu.\nSpojiti zaštitu životne sredine i poljoprivredu je bolje rešenje od prethodnog, ali smo uvereni da nije dovoljno dobro. Sistem ekološke zaštite i održivog upravljanja prirodnim resursima je tek u začetku, a posledice lošeg stanja su malo koga u Srbiji zaobišle – bilo da je to zagađenje vode, vazduha i tla, upravljanje otpadom i reciklažna industrija koja je na kolenima, energetska neefikasnost ili netransparentno prostorno planiranje. Ako je životna sredina ugrožena, isto tako je uništena i osnova naše privrede. Jedinstveno “ekološko” Ministarstvo koje Zeleni predlažu bavilo bi se stvaranjem uslova za razvoj zelene ekonomije, koja ima potencijala da obezbedi i do 50.000 novih radnih mesta, regionalni i ruralni razvoj, i šanse za mala i inovativna preduzeća koja su održiva.\nPregovaračko poglavlje 27 koje se odnosi na ekologiju sadrži preko 700 propisa i predstavlja trećinu zakonodavstva EU sa kojim moramo da se uskladimo, ali predstavlja i 10.5 milijardi evra koje se moraju pravilno investirati. Postavlja se pitanje kako će se zajednički upravljati zaštitom životne sredine i poljoprivredom, koja je takođe od ogromne važnosti za Srbiju i Evropu. Obe oblasti zahtevaju odgovoran i efikasan pristup, koji jedino možemo obezbediti posebnim ministarstvima.\nOznake: životna sredina, Zakoni, Ivan Karić, narodna skupština, Srbija


Završeno sa reprogramom - Ozon Media\nSremska Mitrovica – Elektroprivreda Srbije neće produžavati rok za potpisivanje sporazuma o otpisu kamata i reprogramiranju duga za struju koji ističe danas 1.aprila. Svi oni koji su propustili da na ovaj način regulišu dugovanja ostaće bez struje, jer će ih elektrodistribucije isključiti s mreže, potvrđuju u EPS-u.\nPrema podacima EPS-a od 51.400 onih koji duguju i koji su potpisali ugovor o reprogramu – 47.200 su domaćinstva, 4.175 firme na niskom naponu i 53 na srednjem i visokom naponu. Odziv na reprogram je bio manji nego što je očekivano i u EPS-u smatraju da je više onih dužnika koji očekuju neke nove povlastice – otpise dugova i kamata, kako bi što jeftinije prošli.\nKonačan iznos naplaćenih dugova EPS-u biće poznat početkom aprila pošto se akcija završi.\nŠalteri distribucije u Sremskoj Mitrovici radili su i u subotu kako bi svima omogućili da zahtev podnesu u datom roku, jer se ima u vidu da deo kupaca nije bio u mogućnosti da blagovremeno ispuni osnovni uslov za ovu pogodnost, da izmiri račune iz prvih meseci ove godine.\nZaključno s poslednjim danom marta prestao je da važi i popust od 15 odsto na plaćanje računa za struju za sve one koji su mesečno trošili do 500 kilovata struje.\nRegistracije vozila na internetu


Devet osoba iz BiH uhapšeno zbog krijumčarenja\nDevet osoba iz Bosne i Hercegovine uhapšeno je u srijedu zbog sumnje da pripadaju dijelu bande koja je prokrijumčarila 140 migranata iz Pakistana, Sirije, Iraka i Irana u Evropsku uniju.\nObavljen je pretres 10 lokacija i lišeno slobode devet osoba koje će nakon kriminalističke obrade uz izvještaj o počinjenom kaznenom djelu biti predane Tužilaštvu BiH. Privremeno su oduzeta četiri putnička vozila te određena količina opojne droge i municije, izvijestila je u srijedu Granična policija BiH.\nDržavno tužilaštvo naredilo je raciju nakon istrage, koja je trajala od januara do aprila, grupe koja radi na istoku i zapadu zemlje. Policija je identifikovala osobe koje su prokrijumčarile više od 140 migranata i time dobili značajne ilegalne dobiti.\n"Uspješna realizacija akcije rezultat je profesionalizma i predanosti službenika Centralnog istražnog ureda, ali i drugih postrojbi GP BiH koje su u njoj sudjelovale, a to su postrojbe za nadzor i promatranje, PGP Bijeljina, postrojba za podršku i kontrolu terenskih ureda Zapad, Sjeverozapad i Istok. I u ovoj akciji veoma je značajna i izuzetna suradnja Granične policije BiH s Tužilaštvom i Sudom BiH", kazao je Galić, navodi se u izvještaju Fene.


Jeremić: Niko od lidera Saveza za Srbiju neće biti član "prelazne vlade" - Nedeljnik\nNa konferenciji za novinare, na kojoj je ozvaničeno pristupanje sedam partija, pokreta, sindikata i udruženja građana Savezu za Srbiju (SzS), Jeremić je rekao da bi u ovom trenutku bilo kontraproduktivno licitirati imenima ljudi koji bi sačinjavali tu prelaznu Vladu\nSavez za Srbiju objavio je danas da je toj organizaciji pristupio veći broj stranaka, pokreta, organizacija i sindikata. Kako je rečeno na konferenciji za novinare, Savezu za Srbiju pristupila je Demokratska zajednica vojvođanskih Mađara, Udruženje "Čuvari grada", Zelena ekološka partija "Zeleni", Srpska monarhistička stranka "Srpska sloga" i Udruženje sindikata penzionisanih vojnih lica Srbije. Takođe su se priključili i Samostalni sindikat poštanskih radnika i Vojvođanski klub socijalista.\nPredsednik Narodne stranke i predsedavajući Saveza za Srbiju Vuk Jeremić izjavio je da niko od lidera tog opozicionog bloka neće biti član prelazne vlade, koju predlažu za period nakon smene aktuelne vlasti Aleksandra Vučića, i dodao da za ta mesta ima dovoljno "stručnog i poštenog sveta", preneo je N1.\nNa konferenciji za novinare, na kojoj je ozvaničeno pristupanje sedam partija, pokreta, sindikata i udruženja građana Savezu za Srbiju (SzS), Jeremić je rekao da bi u ovom trenutku bilo kontraproduktivno licitirati imenima ljudi koji bi sačinjavali tu prelaznu Vladu.\n"Niko od lidera SzS neće biti ni premijer ni član te Vlade. Ima dovoljno stručnog i poštenog sveta, a na nama je da stvorimo političke okolnosti da oni zauzmu mesta u toj Vladi", rekao je Jeremić.\nOn je dodao da bi program te buduće Vlade bio zasnovan na programu od 30 tačaka, koji je SzS ranije predstavio.\n"Svi radimo zajedno u jednom cilju - a to je promena neopakog stanja u Srbiji i vraćanje normalnosti u institucije, medije, škole, bolnice i ulice", rekao je Jeremić i pozvao građane na novo protestno okupljanje u subotu u Beogradu.


Postoje ozbiljni protivnici projekta „Severni tok 2“ - 18.01.2016, Sputnik Srbija\nImajući u vidu da su američke pozicije veoma jake u redovima Evropske komisije, koja je, kao što znamo, ometala realizaciju projekta „Južni tok“, mislim da će... 18.01.2016, Sputnik Srbija\n08:05 18.01.2016 (Osveženo: 08:06 18.01.2016)\n© AP Photo / / Murad SezerTurski tok\nImajući u vidu da su američke pozicije veoma jake u redovima Evropske komisije, koja je, kao što znamo, ometala realizaciju projekta „Južni tok“, mislim da će i ovog puta pokušavati da „gurnu klipove u točkove“, ističe u razgovoru za Sputnjik direktor ruskog Instituta nacionalne energetike Sergej Pravosudov.\nItalijanska kompanija „Saipem“, navodno je glavni kandidat koji ima najveće izglede da dobije mogućnost da gradi gasovod „Severni tok 2“, javlja poslovni portal Blumberg, pozivajući se na dva izvora koji tvrde da su upoznati sa detaljima, ali žele da ostanu anonimni.\nPrema rečima jednog od sagovornika portala, italijanski „Saipem“ se sprema da izgradi gasovod u vrednosti od deset milijardi dolara, dok drugi sagovornik, navodno ruski državni službenik, govori da italijanska firma već vodi pregovore sa „Gaspromom“.\nPodsetimo, sporazum o izgradnji drugog dela gasovoda „Severni tok“ potpisali su još u septembru prošle godine ruski gigant „Gasprom“ i konzorcijum koji čine pet velikih evropskih resornih kompanija. Vrlo ozbiljna borba se sada vodi među zainteresovanim kompanijama koje žele da učestvuju u izgradnji podvodnog dela ruskog gasovoda. „Gasprom“, kako se navodi, trenutno radi na izradi tendera, a učesnici će, kako ruskim poslovni portali pišu, biti: italijanska firma „Saipem“, švajcarska „Olsiz“, holandska „Rojal IHC“ i francuska „Tehnip“\nKapacitet gasovoda trebalo bi da iznosi 55 milijardi kubnih metara godišnje, a gas bi se kretao kracima ukupne dužne 2,5 hiljade kilometara. Prema mišljenju ruskih eksperata, najviše šansi da pobede na tenderu zaista imaju Italijani jer su oni već bili partneri „Gasproma“ u izgradnji prvog „Severnog toka“. „Saipem“ je sarađivao sa ruskom kompanijom i u početnoj fazi projekta „Turski tok“.\nIpak, sada je prerano govoriti o tome ko će zaista biti partner ruskog „Gasproma“, smatra Direktor Instituta nacionalne energetike Sergej Pravosudov.\n„Govoriti sada o tome ko može da pobedi na tenderu, bilo bi kao gatanje ili gledanje u šolju. Ovo je veliki međunarodni projekat. Sada sve svetske kompanije koje se bave proizvodnjom nafte i gasa smanjuju investicije, s obzirom na pad cena energenata. Sa jedne strane šanse imaju oni koji su već bili partneri na prethodnom projektu. Ali u izboru partnera značajnu ulogu će igrati i drugi faktori kao na primer sposobnost kompanije da privuče dodatno finansiranje ili da lobira kako bi se projekat uspešno razvijao, jer ne zaboravimo da ovaj projekat ima mnogo protivnika“, kaže Pravosudov za Sputnjik.\nOn dodaje da su nestabilni rokovi o kojima ovde govorimo.\n„A to da ozbiljni protivnici postoje, to je opšte poznato. Protivnici su postojali i u vreme izgradnje ’Severnog toka 1‘, a tada je bila prilično drugačija situacija — nije bilo sankcija, niti ovako oštrog i otvorenog protivljenja. Sada je u tom smislu sve mnogo složenije. Ovaj projekat će biti ne samo tehnološki zahtevan, već se u obzir moraju uzeti i politički i ekonomski faktori“, naglašava Pravosudov.\nPoljska je već na neki način počela da „trguje“ sa Briselom u vezi sa „Severnim tokom 2“. Da li možemo očekivati da bez obzira na već postojeće brojne prepreke, ovaj projekat bude realizovan bez nekih drastičnih problema?\n„’Severni tok 1‘ je bio izuzet iz normativnog okvira trećeg energetskog paketa. Rekao bih da je naš stav da se ovde radi o istom projektu (’Severni tok 1‘) koji se sada širi time što se grade dva dodatna kraka. Sa druge strane, stav mnogih Evropljana se razlikuje od ovakvog pristupa: oni naime smatraju da se ovde radi o potpuno novom projektu. I zaista, ispada tako da se iznova moraju obezbediti sve neophodne dozvole, što će naravno produžiti rokove realizacije ovog projekta. Sada je rano govoriti o tome čiji će stav odnosno pristup pobediti.“\nKako se SAD odnose prema „Severnom toku 2“? Da li će Berlin ustuknuti pred stavom Amerikanaca? Može li se očekivati i da će se u razmatranje ovog pitanja uključiti i Turska, koju će, verovatno, instruirati Vašington?\n„SAD se tradicionalno zalažu protiv projekata izgradnje novih gasovoda iz Rusije u Evropu. Oni smatraju da postoji ’ukrajinska cev‘, a kako je Evropa u odličnim odnosima sa Ukrajinom, gas bi trebalo dopremati ovim gasovodom. Imajući u vidu da su američke pozicije veoma jake u redovima Evropske komisije, koja je, kao što znamo, ometala realizaciju projekta ’Južni tok‘, mislim da će i ovog puta pokušavati da ’gurnu klipove u točkove‘. Što se tiče Turske, ovde se mora razumeti da će, uprkos svemu, doći do izgradnje ’Turskog toka‘. Pitanje je samo kada će on biti izgrađen, jer postoje materijalni problemi. Turci shvataju da postoji nestabilna Ukrajina koja ima staru gasovodnu infrastrukturu, koja kad-tad mora biti modernizovana. Zato, mišljenja sam da će Turski tok ipak biti izgrađen.“\nSagovornik Sputnjika Sergej Pravosudov dodaje da bi se „Severni tok 2“ ipak orijentisao na druga tržišta: zemlje srednje i severne Evrope i Italije.\nPravosudov naglašava da ako se radi o gasovodu ukupnog kapaciteta 55 milijardi, a Italija od Rusije inače kupuje negde oko 25 milijardi kubnih metara gasa godišnje. Ovde bi, dakle, jedan krak bio izgrađen samo za Italiju.


Pružanje informacija o srpskim, međunarodnim, evropskim i nacionalnim standardima drugih zemalja\nPočetna » Usluge » Informacije o standardima »\nŠtampane zbirke standarda i publikacije\nPoziv za proveravače\nInformacije o standardima\nProces donošenja srpskih standarda\nUkupan broj glasova: 2624\nU Informacionom centru Instituta možete dobiti informacije o standardima, kao što su naziv standarda, cena, veza standarda sa međunarodnim, evropskim ili nacionalnim standardima drugih država, podatak da li je standard važeći ili ne, čime je zamenjen, i slično. Ove informacije možete dobiti telefonom, u pisanom obliku, putem elektronske pošte ili ukoliko lično dođete u ISS.\nPretraživanje baza podataka o standardima na zahtev korisnika\nInformacioni centar Instituta nudi vam uslugu pretraživanja baza koje sadrže podatke o standardima. Ukoliko su vam potrebne informacije o srpskim ili stranim standardima iz različitih oblasti privrede, popunite zahtev za pretraživanje, nakon čega od nas dobijete predračun. Nakon prijema potvrde da ste uplatili iznos sa predračuna, informacije o standardima će vam stići putem obične ili elektronske pošte, u zavisnosti od vašeg zahteva.\nNOVA USLUGA Informacionog centra Instituta\nNova usluga koju svojim korisnicima nudi Informacioni centar Instituta je mesečno obaveštavanje o standardima i srodnim dokumentima u okviru jedne ili više oblasti standardizacije. Naknada za ovu uslugu je na bazi godišnje ili polugodišnje pretplate, kako je opisano u Odluci o visini naknada za standarde, srodne dokumente i druge publikacije, kao i o visini naknada za usluge koje vrši Institut za standardizaciju Srbije u obavljanju poslova u oblasti standardizacije


17-09-2020 12:35 Ratni izveštaji Sirija / Irak Svet Planeta\nZvanično priznanje predsednika Donalda Trampa o nameri da ubije predsednika Sirije Bašara Asada samo potvrđuje zločinačku aktivnost SAD, koje pribegavaju istim metodama, kao i terorističke organizacije – ubistvima, mimo bilo kakvih međunarodnih pravila i principa radi sopstvenih interesa u regionu, navodi se u saopštenju Ministarstva spoljnih poslova Sirije.\nSirija (Foto: Pixabay)\nU saopštenju se takođe ističe da saopštenja administracije SAD-a o nameri ubistva predsednika Sirije govore o nivou političke etike, koja je zasnovana na zločinima radi postizanja sopstvenih ciljeva.\n„Saopštenja američke administracije o nameri da ubije Asada očigledno govore o nivou razmišljanja i političkoj etici rukovodilaca te administracije. To samo govori o principu izvršavanja zločina u cilju postizanja sopstvenih ciljeva“, dodaje se u saopštenju.\nAmerički predsednik Donald Tramp je ranije saopštio da se zalagao za "smakne" sirijskog predsednika Bašara Asada kada su SAD imale priliku da ga ubiju. On je naveo da je bivši ministar odbrane DŽejms Matis bio protiv tog poteza i da ga je odgovorio.\nČime Turska preti Grčkoj, saznajte OVDE.


Stvaranje novih poslovnih modela kao odgovora na dinamične promene u poslovnom okruženju nije nemoguća misija. Sandra Nešić, programska direktorka ICT Hub-a, smatra da je potrebno da kompanije budu hrabre, pametne i otvorene. ,,Hrabre da više eksperimentišu, da budu ambicioznije kada su u pitanju novi poslovni modeli i da izdvoje resurse koji će ispratiti ovu ambiciju. Pametne da sve što je naučeno, ali u današnje vreme neprimenjivo, zaborave i usvoje nove načine stvaranja vrednosti za svoje korisnike. Otvorene da pronađu partnere koji na ovom putu mogu pružiti podršku i koji su spremni da zajedno s njima grade nove poslovne modele, promovišući tako i novu kulturu i brzinu rada.”, zaključuje Nešić.\nO tome na koji način treba graditi nove poslovne modele, kako prepoznati i iskoristiti potencijal eksternih partnera i zašto se treba okrenuti izgradnji korporativnih startapa, biće reči na konferenciji posvećenoj korporativnim inovacijama, koju po drugi put organizuje Centar za razvoj tehnološkog preduzetništva i inovacije – ICT Hub i to u utorak, 22. oktobra u Belexpocentru. Više informacija o predavačima, agendi i kartama se može naći na zvaničnoj Corporate Innovation Conference stranici.\nAutor: Sandra Nešić, programska direktorka ICT Hub-a


Банкарска афера потреса Словенију\nBankarska afera potresa Sloveniju\nGuverner slovenačke centralne banke Boštjan Jazbec izjavio je da se iza kampanje, u kojoj se ta institucija proziva za navodne manipulacije podacima o stanju u bankama pre nego što ih je dokapitalizovala država, krije želja da se zaustavi privatizacija banaka.\n„Okrivljuju nas za navodno krivotvorenje dokumenata i manipulisanje podacima, ali stvaran motiv za te napade mogao bi biti nastojanje da se zaustavi privatizacija banaka“, rekao je Jazbec, koji je o najnovijoj aferi i optužbama morao da odgovara pred parlamentarnim odborom za kontrolu javnih finansija, prenosi danas Tportal.\nAko bi se u tome uspelo i sprečila privatizacija banaka, to bi za Sloveniju bilo vrlo opasno, kazao je Jazbec.\nPočetkom sedmice u slovenačkim medijima su se pojavili napisi o tome da postoje indicije i dokumenti da je centralna banka nepravilno prikazala stanje u domaćim bankama pre nego što ih je krajem 2013. država dokapitalizovala sa oko 3,5 milijardi evra.\nPrema tvrdnjama slovenačkih medija, stanje u domaćim poslovnim bankama je bilo bolje nego što je prikazivala centralna banka, „pa nije bilo potrebe da se oduzmu podređene deonice privatnih ulagača, što je bio potez koji je navodno zahtevala Europska komisija“.\nSlovenačka vlada je najavila da će privatizovati vodeće državne banke u sledećih nekoliko godina, odnosno da će najpre u celini prodati Novu kreditnu banku Maribor (NKBM), a kasnije i tri četvrtine deonica Nove Ljubljanske banke (NLB), koja je najjača banka u Sloveniji.


Džudžević: Dan sjećanja i u Srbiji - SDA Sandžaka\nPredsjednik Izvršnog odbora Bošnjačkog nacionalnog vijeća Esad Džudžević ponovio je zahtjev da se u Srbiji 11. jul proglasi Danom sjećanja na genocid u Srebrenici.\nOn je rekao da Dan sjećanja predstavlja i podsjećanje javnosti na "stogodišnje negiranje i pokušaj zatiranja Bošnjaka na ovom prostoru".\nDžudžević je naveo da bi Srbija prikladnim odavanjem počasti žrtvama poslala poruku da "pripada savremenim evropskim društvima opredjeljenim za mir i demokratiju".\n"Podržavajući priznanja Evropskog parlamenta o 11. julu kao Danu sjećanja na srebrenički genocid u cijeloj Evropskoj uniji i prikladnim odavanjem počasti žrtvama genocida u Srebrenici, Republika Srbija ispunila bi svoju međunarodnu obavezu i na taj način poslala poruku svijetu da pripada savremenim evropskim društvima opredjeljenim za mir i demokratiju", rekao je Džudžević na konferenciji za novinare.\nDžudžević je rekao i da je u organizaciji BNV više stotina građana prisustvovalo dženazi stradalih Bošnjaka u Potočarima, kao i da su dvije odvojene delegacije tog vijeća obišle mezarje u Starčeviću i spomenik u Prijepolju, posvećen Bošnjacima koji su oteti u Štrpcima.\nEnis Imamović, poslanik Stranke demokratske akcije Sandžaka, za Danas o tome zašto nisu glasali za novu vladu i sumraku parlamenta. Protivimo se kontinuitetu gušenja slobode govora, ...\nBy SDA Sandžaka 03 Nov 2020


BANJA LUKA: Ministarstvo osiguralo sredstva za opremanje Svećeničkog doma - Hrvatski Medijski Servis\nMinistar za izbjeglice i raseljena lica Republike Srpske Davor Čordaš i mons. Ivica Božinović iz Banjalučke biskupije potpisali su danas Ugovor kojim je Ministarstvo osiguralo sredstva u iznosu od 15.000 maraka za nabavku neophodne tehničke robe za opremanje Svećeničkog doma u Banja Luci, prenosi Hrvatski Medijski Servis.\nOvaj Ugovor je potpisan u okviru Programa rješavanja problema raseljenih lica, povratnika i izbjeglica za 2017. godinu.\nMinistar Čordaš izrazio je zadovoljstvo što Ministarstvo ima mogućnost da pomogne u opremanju Svećeničkog doma, ali i drugih vjerskih objekata na području Banjalučke biskupije kroz realizaciju projekata održivog povratka.\n“Vjerski objekati su veoma važni za ostanak ljudi na područijima gdje su se vratili, te Ministarstvo svake godine, u okviru pružanja potpore projektima održivog povratka izdvaja značajna sredstava za obnovu vjerskih objekata na području Banja Luke”, istakao je Čordaš.\nMinistarstvo za izbjeglice i raseljena lica Republike Srpske, u okviru pružanja potpore projektima održivog povratka, već u nekoliko navrata podržalo je sanaciju Svećenikog doma, kada je postavljana nova stolarija i fasada, instalirano grijanje i objekat opreman novom tehničkom robom.


Motociklista teško povređen u udesu koji se dogodio sinoć u Beogradu - Moto Berza\nVozač motocikla teško je povređen sinoć 22 sata u Beogradu kod Plavog mosta, saznaje "Blic".\nZa sada nije poznato da li je u udesu na Voždovcu učestvovalo još neko vozilo.\nPrema prvim informacijama, vozač motocikla zadobio je teške telesne povrede.\nMotociklista je prevezen na reanimaciju u Urgentni centar - pnavode iz Hitne pomoći.\nUSPORI, ZBOG NAS KOJI TE VOLIMO - U saobraćajnim nesrećama u Srbiji svake godine pogine oko 110 vozača i suvozača dvotočkaša, a blizu 1.300 osoba bude povređeno! Nosi zaštitnu opremu, prilagodi brzinu uslovima puta, ne sedaj na motor pod dejstvom alkohola!


11 01 Boks\n12 12 2018 / 07:32\nčetvrtak, 11 januar 2018 15:23\nPočeo 7.Kup nacija\nGradska hala u Somboru će do 15.januara biti domaćin najboljim reprezentacijama u ženskom boksu iz Evrope, Azije i Afrike. Takmičenje “Kup Nacija” u ženskom boksu održava se sedmi put, a po drugi put u Somboru. Počelo se sa učešćem malog broja reprezentacija, a sada je to turnir koji se ubraja u najjače svetske bokserske turnire.\nSvečanom otvaranju takmičenja i početku eliminacionog dela takmičenja, pored domaćina predstavnika Gradske uprave i Sportskog Saveza Sombora, prisustvovali su predstavnici Bokserskog saveza Srbije i Vojvodine, ambasadorka Indije u Srbiji njena ekselencija Narinder Čauhan, kao i legende srpskog boksa Tadija Kačar i Nenad Pagonis. Sve goste, kao i takmičarke, su prvo pozdravili direktor turnira Jovan Panić, predsednik Bokserkog saveza Srbije, Nenad Borovčanin i gradska većnica za sport i omladinu Antonija Nađ Kosanović. Turnir je zvanično otvorio zamenik gradonačelnice Sombora Antonio Ratković. Svečano otvaranje upotpunili su svojom pesmom i igrom članovi GKUD “Ravangrad” Sombor.\nEliminacione borbe će trajati dva dana, četvrtfinalne borbe će biti na programu u petak od 15 časova, polufinalne 13. januara od 15 časova, a finale je na programu 14. januara od 13 časova.\nSrpska reprezentacija se sinoć predstavila sa četiri takmičarke od kojih tri nastavljaju takmičenje. Bolje od svojih protivnica su bile Anđela Branković, koja je savladala Rudolf Vidu iz Slovenije, Jelena Zekić i Bojana Ranić, koje su bile bolje od Zane Šerikove i Rime Aristanove iz Kazahstana. Takmičenje je završila Marija Šveljo, jer je od nje bila bolja Memetova iz Bugarske.


Iz Stranke za Bosnu i Hercegovinu (SBiH) poručili su hrvatskom ministru vanjskih poslova Gordanu Grliću Radmanu (HDZ) da je cijeli svoj mandat iskoristio da bi Bosni i Hercegovini “nametnuo neevropski Izborni zakon”.\nReagovali su nakon što je Grlić Radman u razgovoru za njemački list “Frankfurter Allgemeine Zeitung” (FAZ) izjavio da je “visoki predstavnik ostatak prošlosti te da Bosna i Hercegovina nije mjesto za eksperimente”. Ocijenili su da su njegovi stavovi u suprotnosti s evropskim demokratskim standardima, za koje su naveli da se na njih poziva.\n“U svojoj izjavi za FAZ, Radman navodi da je funkcija visokog predstavnika manifestacija nedostatka demokratije i relikt poslijeratnog vremena. Ta konstatacija je djelimično tačna, s tim što je gospodin Radman izostavio da konstatuje da je funkcija visokog predstavnika u Bosni i Hercegovini definisana Dejtonskim mirovnim sporazumom, koji je potpisan nakon agresije na Bosnu i Hercegovinu, udruženih zločinačkih poduhvata i, na kraju, genocida”, napomenuli su.\nSaglasni su s njegovim stavom da u Bosni i Hercegovini ne funkcioniše demokratski sistem na temeljima evropskih vrijednosti. Istaknuli su da Hrvatska pokušava nametnuti svoj model Izbornog zakona.\n“Nego Hrvatska pokušava nametnuti model kolektiviteta kao dominantan model, a koji ne poznaje nijedna zemlja Evropske unije, na čije vrijednosti se Radman poziva”, naglasili su u SBiH.\nPotcrtali su da je Radman cijeli mandat iskoristio da bi “nametnuo neevropski Izborni zakon”.\n“U svojoj izjavi Radman dalje kaže da ‘Bosna i Hercegovina nije mjesto za eksperimente’ te da korištenje ovlasti visokog predstavnika nije u skladu s evropskim vrijednostima. I tu je ministar vanjskih poslova, susjedne nam države, previdio da obrazloži da li je evropska vrijednost konstantno miješanje Hrvatske u unutrašnja pitanja Bosne i Hercegovine. Kao ministar druge zemlje, kompletan mandat je potrošio kako bi nametnuo neevropski Izborni zakon u, za njega susjednoj državi Bosni i Hercegovini”, ukazali su.\nKako su saopćili, BiH je multietnička država i otvorena je za sve građane koji vide Bosnu i Hercegovinu kao punopravnu članicu Evropske unije i NATO-a.\n“Unutrašnji dijalog je potreban i neophodan kako bi se riješila mnoga otvorena pitanja. Potreban je i dijalog sa susjednim državama o dobrim odnosima i saradnji. Oba dijaloga, i unutrašnji i vanjski, bit će djelotvorni ako se uvažavaju evropske demokratske vrijednosti i poštuju suverenitet i cjelovitost Bosne i Hercegovine”, poručili su iz SBiH.\n← Turska: Veterinarska ambulanta pomaže životinjama povrijeđenim u šumskim požarima\nZašto je Danis Tanović banalizovao Sarajevo kroz film o ćevapima? →\nJOŠ JEDAN PORAZ GORDANE TADIĆ! Branitelji BiH oslobođeni optužbi\n13/03/2021 deblokada 0


Kreativno i inspirativno: Evo kako je jedna žena zabeležila svoj put do idealne linije – Savršena\nBlake Morrow je fotograf i ilustrator iz Toronta. Pre nekoliko godina, njegova prijateljica Beth mu je predložila da započnu jedan interesantan projekat.\n“Kontaktirala me je nekoliko dana pre nego što se podvrgla ugradnji takozvanog želudačnog bajpasa i predložila mi da napravimo seriju fotografija u kojima bismo kombinovali njene slike napravljene pre operacije i nekoliko meseci nakon nje”, ispričao je Blake za sajt BuzzFeed.\n*** Ukoliko ste propustili: Ispovest bivše debeljuce: Evo kako sam uspela da izgubim 35 kg!\nMorrow je bio oduševljen ovom idejom.\n“Ubrzo sam postao opsednutom ovom idejom. Veliki sam obožavalac pre – posle fotografija, bez obzira da li je u pitanje preuređenje stana, restauracija nameštaja ili napredak u gubitku kilograma. Želeo sam da napravimo kolekciju fotografija kakve još nikada nisu viđene.”\nTako je nastao The Beth Project (Projekat Beth), serija fotografija koja je prikazivala Beth u različitim pozama i kostimima koji su bili inspirisani motivima iz pop kulture.\n*** Evo kako da smršate zauvek – u samo 4 laka koraka!\nBlake tvrdi da su ove neobične kreativne fotke inspirisane njihovim zajedničkim interesovanjima, budući da su oboje veliki obožavaoci naučne fantastike.\nMorrow je potvrdio da je Photoshop korišćen prilikom obrada fotografija, ali naglašava da u tom procesu nije menjan izgled Bethinog tela. “Želeo sam da ovim fotografijama ohrabrim i motivišem ljude ali i da ostanem veran ideji koja je bila kamen temeljac ovog zabavnog projekta.”\n***Ukoliko ste propustili: Prirodnom lepotom protiv Photoshopa: Evo kako izgledaju prave žene!\n“Neke od ovih fotografija su dramatične i teatralne, dok pojedine imaju foto-realističan šmek, ali svaka od njih prikazuje Bethin karakter.”\nNajbolji deo ovog projekta je, tvrdi fotograf, bila sama Beth. “Bio sam počastvovan time što je Beth bila toliko otvorena prilikom naše saradnje, što je uživala u fotografisanju, poziranju i igranju različitih uloga.”\nTags: fotografije, Izdvajamo, makeover, mršavljenje, pre i posle, smešno, transformacija\nOvo su Dinke - pripadnici neobične etničke grupe iz Sudana\n9 modnih trendova na koje bi trebalo da zaboravite


TRUCK BUSSINESS FAIR 2011 - Sejari\nTRUCK BUSSINESS FAIR 2011\nSejari > Novosti > truck business fair > TRUCK BUSSINESS FAIR 2011\nFirma Sejari je za ovu priliku pripremila za Vas specijalnu sajamsku ponudu priključnih vozila a u saradnji sa ProCredit Leasingom obezbedili smo i neodoljive uslove finansiranja sa fixnom kamatnom stopom i finansiranjem PDV-a na rate.\nPredstavnici firme Sejari i ProCredit leasinga Vas očekuju 9. decembra u Holu ispred Velike dvorane Sava Centra u Beogradu, na štandu br. 31.\nObaveštavamo Vas da se 9. decembra 2011. održava 11. godišnja skupština transportera u organizaciji PU Međunarodni Transport Beograd.\nParalelno sa godišnjom skupštinom međunarodnih transportera održava se osmi po redu sajam komercijalnih partnera međunarodnih transportera TRUCK BUSSINESS FAIR, na kome će svoje proizvode i usluge predstaviti preko 50 poslovnih partnera. Sajam će se održati u Holu ispred Velike dvorane Sava Centra u Beogradu u periodu od 10:00 -16:00 h.\nKategorija: truck business fair,


Finansijska analiza i kontrola – Knjigovodstvena agencija Tio Trade doo\nUz pomoć finansijske analize i kontrole dobija se realna slika finansijskog stanja neke firme ili preduzeća. Finansijska analiza i kontrola daju odgovore na neka od pitanja o izvorima finansiranja, likvidnosti preduzeća, iznosu profita, finansijskim rizicima i finansijskoj stabilnosti.\nUz pomoć finansijske analize i kontrole na vreme se mogu preduzeti sve mere kako bi se poboljšalo poslovanje nekog preduzeća. Da bi neko preduzeće efikasno poslovalo, potrebno je da se na pravi način upravlja finansijama tog preduzeća.\nZa finansijsku analizu i kontrolu zadužena je agencija za računovodstvo koja vodi stanje određene firme ili preduzeća. Finansijska analiza i kontrola su sastavni deo svake poslovne politike, i uz pomoć njih se na adekvatan način raspolaže finansijama nekog preduzeća.


Jahorina: Zakonski spriječiti neodgovorno korištenje motornih sanki - Klix.ba\nJahorina: Zakonski spriječiti neodgovorno korištenje motornih sanki\n25.2.2012. u 11:11\nSki-centar na Jahorini apelovao je da nadležne vlasti što prije preduzmu mjere radi donošenja zakonskih propisa o korištenju motornih sanki, čime bi bili spriječeni ogromni problemi koje Olimpijski centar Jahorina trenutno ima sa neodgovornim korištenjem tih vozila po uređenim ski-stazama.\nRukovodilac za sport i ski-staze Olimpijskog centra Jahorina Miro Kalem rekao je da Jahorina ima ogroman problem sa korištenjem motornih sanki, pogotovo u poslijepodnevnim satima, kada se zatvori javno skijalište i mašine izađu da uređuju ski-staze.\n"Tada izlazi i veliki broj motornih sanki, i staze koje su već uređene i pripremljene za skijaše budu skroz upropaštene, te ih je onda nemoguće pustiti u rad. To je dodatni posao, ogromne resurse trošimo i ulažemo ogroman rad i zalaganje kako bi ponovo ski-staze doveli u red", istakao je Kalem.\nKalem je upozorio da se, bez obzira što postoje znakovi za zabranu vožnje po ski-stazama, vozači motornih sanki na to ne obaziru, već maksimalno upropaštavaju staze.\n"Svakodnevno me vozači mašina za uređenje obavještavaju da im je postalo nemoguće raditi ski-staze, jer svako veče moraju po tri puta preći ono što su do sada radili samo jednom. Osim upozorenja da vozači motornih sanki ne smiju voziti po ski-stazama, nemamo druge mogućnosti da reagujemo", napomenuo je Kalem.\nOn je naglasio da je o ovom problemu obaviješten i inspektor za saobraćaj u gradu Istočno Sarajevo, koji prema Zakonu o javnom skijalištu jedini može da reaguje, ali da se on još nije pojavio na terenu.\n"Nemamo zakonsku mogućnost da kao Ski centar možemo uticati na vozače motornih sanki, jer one u Zakonu o saobraćaju još nisu registrovane kao prevozno sredstvo, nemaju registarski broj, niti je zakonom regulisao kako da se koriste, tako da ih ne možemo ni identifikovati", istakao je Kalem.\nOn je naglasio da su ski-centri u okruženju već riješili ovaj problem, što je uticalo da vozači motornih sanki u velikom broju dođu na Jahorinu, gdje to još jedino nije uređeno na kvalitetan način.\n"Dolaze iz Slovenije, Crne Gore, Sarajeva jer znaju da ne može niko ništa preduzeti protiv njih ovdje, i rade šta god hoće", upozorio je Kalem.


Radio Rožaje - Nepotrebna blokada parlamenta\nsubota, 21 Oktobar 2017 16:03\nNepotrebna blokada parlamenta\nUslijed nepotrebnog bojkota SO-e Rožaje, koju je izazvalo 17 opozicionih odbornika DPS-a, SDP-a, SD-a i BDZ-a.\nPredsjednik opštine, Ejup Nurković pozvao je opozicione odbornike da se vrate u skupštinu i da je nepotrebno formiranje nove koalicione vlasti, obzirom da će na proljeće biti održani lokalni izbori.\n“Bez obzira na različitost stavova, pozivam opozicione odbornike da se vrate u skupštinu, kako bi zajedno donosili odluke koje se tiču lokalne uprave i građana ove opštine…” rekao je Nurković.\nUslijed bojkota lokalnih opozicionih stranaka i sastanaka sa predstavnicima u odborničkim klupama lokalnog parlamenta, iskazan je stav o neophodnosti funkcionisanja zakonodavne vlasti.\nNurković je dalje tražio funkcionisanje lokalnog parlamenta do kraja mandatnog perioda a da se potom izađe pred građane i svako ponudi svoja programska rješenja. “Tokom dijaloga pojedine partije su iskazale spremnost da se vrate u Skupštinu ali niko od opozicionih predstavnika nije tražio formiranje nove koalicione vlasti - kazao je Nurković.\nOn je naglasio da su predstavnici DPS-a iskazali spremnost za povratak u odborničke klupe SO uz uslov da sve odluke koje budu upućene Skupštini, prethodno prođu kroz odbornički klub te partije.\n“Takođe su tražili da riješimo sporove sa radnicima, pristalicama DPS-a koji su ostali bez posla nakon što smo mi došli na vlast. Ova ponuda je za nas interesantna ali mi ne možemo da ispunimo njihove zahtjeve, s obzirom da je riječ o tridesetak radnika čije slučajeve rješavaju sudski organi. DPS traži da se njihovi radnici vrate na posao prije sudskog epiloga ali, mi ćemo pak, prihvatiti konačne sudske odluke i postupiti po njima ali prije toga ne možemo da ispunimo zahtjev te političke partije” kazao je Nurković, ističući da su Socijaldemokrate na sastancima konstatovale da je blokada bespotrebna.\npogledano 1760 puta\tZadnji put promjenjen subota, 21 Oktobar 2017 16:27


Prijedor24 - Više od informacije! Nema dovoljno ruku za prodaju "Ljubije"\nHome / Vijesti / Nema dovoljno ruku za prodaju “Ljubije”\nNema dovoljno ruku za prodaju “Ljubije”\nMinistar industrije, energetike i rudarstva Republike Srpske Petar Đokić izjavio je danas da Vlada Republike Srpske neće povući odluku o prodaji 64,9 odsto akcija osnovnog kapitala u Rudnicima željezne rude /RŽR/ “Ljubija”. Vlada je ranije prihvatila ponudu izraelske kompanije Izrael investment grupa” da kupe akcije rudnika “Ljubija”.\nKako sada stvari stoje, prema saznanju BN u skupštini, ne postoji većina za prihvatanje ove vladine odluke.\n“Vlada Republike Srpske će sa ovom odlukom ostati do kraja u Narodnoj skupštini Republike Srpske i omogućiti narodnim poslanicima da o tome vode raspravu i na kraju da o tome glasaju”, rekao je Đokić novinarima.\nVlada je ranije donijela odluku o prodaji 64,99 odsto akcija osnovnog kapitala akcionarskog društva Rudnici željezne rude “Ljubija”, metodom neposrednog izbora kupca.\nZa kupovinu 64,99 odsto akcija “Ljubije” kompanija “Izrael investment grupa” ponudila je 92 miliona KM, a “Arselor Mital” 63 miliona KM.\nOpozicioni poslanici u Narodnoj skupštini, kao i Demokratskog narodnog saveza, koji je koalicioni partner vladajućeg SNSD u Srpskoj, smatraju da to nije dobro i da se radi o “sumnjivim poslovima” zbog čega neće podržati vladinu odluku.\nSkupštinsko zasjedanje na kome će biti i vladina odluka o prodaji rudnika željezne rude “Ljubija” biće nastavljeno u srijedu u Banja Luci s početkom u 10:00 časova.\nNa dnevnom redu nalazi se i vladina odluka o prodaji akcija u Rudniku željezne rude “Ljubija”, o čemu je u organizaciji skupštinskog odbora za privredu održana i javna rasprava.\nOznakeprodajaRŽR Ljubijavlada rs


Dom zdravlja u Milićima bogatiji za savremeno sanitetsko vozilo - Glas Srpske\nSrna 18.01.2022 11:13\nMILIĆI - Dom zdravlja "Sveti Nikola" u Milićima zahvaljujući novom sanitetskom vozilu vrijednosti oko 92.000 KM, koje je obezbijedila Vlada Republike Srpske, omogućiće pacijentima kvalitetnije zdravstvene usluge, izjavila je Srni direktor ove zdravstvene ustanove Tanja Sušić.\nSušićeva je istakla da je kolektiv Doma zdravlja zahvalan premijeru Radovanu Viškoviću, Vladi i Ministarstvu zdravlja i socijalne zaštite Republike Srpske, što je početkom mjeseca jedno od 15 sanitetskih vozila donirano ovoj zdravstvenoj ustanovi, dodavši da bolji poklon na početku ove godine nisu mogli dobiti. "S obzirom na pandemiju virusa korona, broj potreba za transportom se povećava tako da će ovom donacijom biti olakšan rad zdravstvenim radnicima, a i poboljšani uslovi transporta pacijenata", rekla je Sušićeva.\nOna je navela da Dom zdravlja trenutno raspolaže sa dva sanitetska vozila, jednim kombijem za prevoz dijaliznih pacijenata i terenskim vozilom "lada niva" koje je u dosta lošem stanju i koje bi trebalo što prije zamijeniti novim. Dom zdravlja na kraju prošle godine imao je 5.662 registrovana pacijenta, raspoređenih u pet timova porodične medicine. Ministarstvo zdravlja i socijalne zaštite Republike Srpske 5. januara dodijelilo je ključeve 15 savremeno opremljenih sanitetskiih vozila, ukupne vrijednosti 1.601.955 KM, rukovodiocima zdravstvenih ustanova iz Republike Srpske.


DA MOZAK NE STANE: 14 trikova za bolje pamćenje\n24.02.2014. 18:27h 26.05.2017. 04:16h\nUz malo truda i ove savete, sve što naučite ostaće vam duže u glavi\nBILDUJTE MOZAK: 8 vežbi za jačanje intelekta\nĐAVOLJE STEPENICE: Mozak ubice funkcioniše po jednoj matematičkoj formuli! Otkrijte kojoj...\nLekari joj ubrizgali kapi lepka u mozak\nLjudski mozak prepoznaje sliku za samo 13 milisekundi\nVećina nas može da izgubi tok misli u pola rečenice. Sećanje je aktivan proces i da bi ga koristili morate da obratite pažnju na planiranje i organizovanje. Srećom, postoje neki trikovi i strategije koje će vam pomoći da prebrodite trenutke kada mozak “stane“.\n1. Povežite memoriju sa okruženjem\n"Na ispitu savetujem svoje učenike da zamisle mesto na kojem se nešto dogodilo kako bi lakše zapamtili", kaže Endrju Džonson, specijalista memorije i predavač psihologije na Univerzitetu Bournemouth.\n2. Stisni pesnicu\nIstraživanja pokazuju da kada kuglicu stisnete u desnu ruku i stežete je čvrsto zapravo lakše pamtite brojeve telefona ili spisak za kupovinu.\n"Kasnije, kada želite da preuzmete podatke, stisnite levu pesnicu. Istraživači misle da ti pokreti aktiviraju moždane regione ključne za čuvanje i opoziv sećanja", kaže doktor Džonson.\n3. Naučite nešto pre spavanja\nNajbolji način da se “konsoliduje pamćenje” je da prođe kroz informacije neposredno pre odlaska na spavanje objašnjava dr Džonson i dodaje da je dobro jer ima manje ‘novih‘ ometajućih uspomena, pa će ih bolje zapamtiti sledećeg dana.\n"Kad ne možete da se setite podatka kao što je ime glumca u filmu, koristite metod “pismo za pretragu”, odnosno prolazite kroz azbuku kako bi pronašli prvo slovo reči ili ime kog pokušavate da se setite kako bi osvežili pamćenje -to stvarno radi", kaže doktor Idon.\n5. Pijte više mleka\nNaučnici su tražili od 972 ljudi da popune detaljne ankete o ishrani i da odrade osam rigoroznih testova za proveru koncentracije, pamćenja i učenja sposobnosti. Odrasli koji su konzumirali mlečne proizvode najmanje pet ili šest puta nedeljno radili su daleko bolje testove pamćenja u poređenju sa onima koji su retko jeli ili pili mlečne proizvode.\n6. Radite više vežbi\nNekoliko studija je pokazalo da aerobne vežbe poboljšavaju kognitivne funkcije, a posebno su dobre u poboljšanju memorije. Vežba takođe može da podstakne rast novih moždanih ćelija u hipokampusu - oblasti mozga koji je važan za memoriju i učenje.\n7. Plešite salsu\nLjubitelji muzike su bolji u kognitivnim testovima, dok je istraživanje pokazalo blagotvorne efekte muzike na one sa Alchajmerovom bolešću - objašnjava ekspert memorija doktor Kris Mulen.\nMuzika sa jakim ritmovima, poput regea i salse, najbolji su za memoriju i rešavanje problema.\n8. Zaboravite alkohol\nAlkohol može da vam pomogne da zaspite, ali on ima štetan uticaj na koncentraciju i memoriju, kažu istraživači na Londonskom centru za spavanje.\n9. Izgovarajte naglas\nOvo je najlakši od svih metoda da se setite gde ste ostavili ključeve od kola ili šta morate da kupite u prodavnicu, kažu stručnjaci memorije. Studije su pokazale da sve što želite da zapamtite izgovorite naglas i da je učinak zagarantovan.\n10. Ne čitajte celine\nKada vam neko daje broj telefona, kao na primer 123957001066, razbijte ga u 12 39 57 00 10 66 ili čak 1239 5700 1066. Ovom metodom ćete lakše vizuelno zapamtiti broj a možete i da ga povežete sa datumom kada se nešo desilo ili nečijom adresom kako bi ga se lakše setili.\n11. Prestanite da pušite\nTo može da bude štetno za vaše sećanje, kažu istraživači sa Univerziteta Northumbria. Kada su od 69 učenika starosti od 18 do 25 godina, tražili da zapamte spisak zadataka, oni koji nikada nisu pušili su uradili najbolje. Nepušači su se setili 81% dok su pušači koji u proseku ispuše 60 cigareta nedeljno uspeli da se sete samo 59%.\n12. Zatražite repliku\nAko postoji nešto što treba da uradite svaki dan u određeno vreme i često zaboravite, tehnika se zove implementacija namere koja je vrlo jednostavna, kaže doktor Mulen.\nNa primer, recite sebi "kad god popijem prvu šolju čaja ujutru, takođe ću uzeti pilule"\n13. Upotreba slike\nJedna vrsta memorijske pomoći se oslanja na slike, a ne reči.\n"Klasičan način pamćenja imena neke osobe je da pokušate da to ime i zamislite (ili nešto u vezi njega ) na licu osobe", kaže doktor Mulen.\n14. Pijte zeleni čaj\nKineski istraživači kažu da redovno ispijanje može da poboljša pamćenje i odloži početak Alchajmerove bolesti zbog ključnog sastojka čaja - organskog molekula EGCG, antioksidansa koji štiti od senilne degenerativnih bolesti.\nAutor: 24sata.rs, Foto: Ilustracija


Region: Kaplovanje hrvatskog i mađarskog DAM planirano za 20. april - Serbia Energy\nSerbia Energy Balkan I Energetika|Region energetika|Region: Kaplovanje hrvatskog i mađarskog DAM planirano za 20. april\nRegion: Kaplovanje hrvatskog i mađarskog DAM planirano za 20. april\nPotvrđen je novi datum pokretanja Core projekta tržišnog povezivanja (eng. Core Flow-Based Market Coupling project) – 20. april 2022. godine (za isporuku električne energije 21. aprila 2022.), saopštili su operatori berzi uključenih u projekat.\nU sklopu CORE projekta planirano je povezivanje CROPEX i HUPX dan unapred tržišta, gde se dnevni prekogranični kapacitet na hrvatsko-mađarskoj granici više neće dodeljivati direkotno putem JAO platforme, već indirektnim putem kroz mehanizam povezivanja berzi električne energije. U okviru implementacije CORE projekta dolazi i do promene u metodologiji izračunavanja dostupnih kapaciteta na hrvatsko – slovenačkoj granici, gde se takođe prelazi na proračun kapaciteta metodom tokova snaga, dodaje se u saopštenju.\nUključene projektne strane izvestile su 19. decembra 2021. o kašnjenju Core FB MC-a, zbog eksternih uticaja koji su odgodili pravovremeni početak prve faze testiranja zajedničke integracije i tehničkih problema koji su se pojavili tokom prvih nedelja testiranja.\nPrva faza zajedničkog regionalnog testiranja (Full Integration Testing – FIT) uspešno je završena 13. januara 2022. FIT testiranje, fokusirano na funkcionalnost između svih sistema uključenih u FB MC proces, pokazalo je da je dato rešenje sposobno da izvede FB MC proces.\nSledeća faza testiranja (Simulation Integration Testing – SIT) započela je 17. januaraa 2022. i očekuje se da će trajati do kraja februara 2022. SIT testiranje je usmjreno na testiranje zajedničkih operativnih procedura kako bi se dokazalo da je rešenje sposobno za izvršavanje svakodnevnih operativnih procesa.


Tržišna inspekcija - Blic Online\nKako da se izborite sa SMS SPAMERIMA\nNekada su kućni telefoni služili raznim firmama da vas zovu i nude svoje proizvode, a danas vas "gnjave" uglavnom SMS porukama, ponekad i više puta u toku iste nedelje. Poseban problem je što često ne znate ni navedenoj firmi uopšte vaš broj, kao ni pristanak da vam šalju svoje reklamne poruke. Lek protiv ove pojave, na sreću, postoji.\nUhapšena LAŽNA INSPEKTORKA koja je krala po trafikama\nPripadnici Ministarstva unutrašnjih poslova uhapsili su A.M. (31), zbog postojanja osnova sumnje da je na teritoriji Beograda, lažno se predstavljajući se kao tržišni inspektor, počinila šest krivičnih dela krađe u trafikama i trgovinskim radnjama.\nKreće kontrola trgovaca koji varaju kupce\nPosle pisanja “Blica“, tržišna inspekcija rešila je da napravi plan na osnovu koga će proveravati trgovce koji nas varaju na merenju namirnica.\nUredba o maržama skraćuje i rokove plaćanja\nVladina Uredba o ograničenju marži na 10 odsto za osnovne životne namirnice predviđa i kraće rokove plaćanja trgovaca na malo dobavljačima, najduže do 60 dana, što će doprineti bržem obrtu sredstava, izjavio je republički tržišni inspektor Vojislav Petrović.


Izvor: Nova.rs/Lokalne novine | Obrenovac, 24.09.2020.\nMrdalj:Naša opozicija je smejurija\nGost Jutarnjeg programa "Probudi se" Televizije NOVA S bio je politikolog Mladen Mrdalj, koji je, između ostalog, kazao kako je srpska opozicija smejurija i da ne treba da se pojavljuje nigde, već da sedi kod kuće, a govorio je i o kriminalno-poslovnoj sprezi prethodne vlasti u Crnoj Gori i Beograda.\nMrdalj se osvrnuo na otvaranje kancelarija DFC u beogradu nakon potpisivanja sporazuma u Vašingtonu.\n“Svima im je potrebna neka pobeda i odlučili su da pobede tamo gde je moguće. Pošto je status Kosova teško rešiti, odlučili su da pobede oko novca. Tramp je biznismen, on je uveo u politiku to da je sve transakcija, ja tebi, ti meni. S druge strane, Vučiću skače cena na međunarodnom tržištu, sad moraju da ga cene Rusi i Kinezi – ako nećete vi, ja imam s kim. To deluje ok, ali nameće se pitanje šta ako Tramp ne pobedi. Ako ne pobedi, pitanje je da li će išta biti od toga, a Kinezi i Rusi mogu da nas smatraju američkim igračima ovde i da navučemo njihovu omrazu. Oni imaju svoje interese, Kineze zanima širenje Puta svile, a Rusi bi da preko nas bace klipove pod točak Evropske unije. Jasna je razlika Evrope i Amerike oko ovih pitanja, tako da možemo da navučemo omrazu Nemačke. Pipav je teren trasatlantski odnos da bismo mi mogli da budemo dobri i sa Evropom i sa Amerikom”, rekao je gost Nevene Madžarević.\nŠto se tiče postavljanja Džona Jovanovića na čelo kancelarije DFC u Srbiji, Mrdalj je kazao da je taj čovek samo poreklom Srbin.\n“Mislim da je to samo predstava, samo deluje da je Vučić doveo dijasporu u Srbiju. A tako je kupio ko zna koliko još glasova.”\nPovodom najave da treba da bude održan drugi sastanak srpske opozicije, ali da su brojna trvenja primetna, Mdralj kaže da sve to deluje loše.\n“To je zaista jedna smejurija i nemam reči koliko je to neozbiljno i koliko pokazuju da Vučić može da uživa dok su oni tu. Zaista treba da sede kući i da se ne pojavljuju. Ko god izađe pred narod i kaže da promenimo sistem da narod bira poslanike, a ne stranke – taj može da promeni nešto ovde”, kazao je Mrdalj.\nOn je istakao i jednu davnu priču iz sela Zablaće kod Čačka.\n“Tamo su našli pismo 90 seljaka koji su pisali svom poslaniku – čuješ li ti nas Miladine, izdao si obećanja i mi ćemo sad da te smenimo. Dakle, ljudi u Srbiji su pre 140 godina imali bolji sistem jer su znali ko je odgovoran.”\nMrdalj je komentarisao i poliičku situaciju u Crnoj Gori.\n“Demokratski front ili nije dovoljno pametan ili je previše pod uticajem Beograda. Opozicija treba da se obračuna sa kriminalom. Treba da insistiraju na pravnoj državi bez ikakvog srbovanja. Plašim se da iznošenje prljavog veša bivše vlasti mora da se prelije u Srbiju jer ta saradnja je verovatno bila poslovno-kriminalna. Mi ne znamo koliko novca od kriminala dolazi iz Crne Gore u Srbiju. Ako su pak pobednici na izborima u Vučićevoj šaci, oteraće Dritana kod Mila.”\nOn je dodao i da u Srbiji opoyicija treba da izađe u narod, da kažu ljudima kako da izađu iz ovoga, a ne da objašnjavaju narodu da je Vučić loš, to oni znaju.\n“Treba nam referendum – da li ste da se glasa za poslanika ili za partiju”, zaključio je Mrdalj.


Dvije pobjede na krilima Obranovića - Radio Mrežnica\nPočetna stranica » Dvije pobjede na krilima Obranovića\nKarlovac Sport Objavljeno 30.4.2009. - 6:22 Autor Radio Mrežnica Podijeli\nDvije pobjede na krilima Obranovića\nU zaostaloj utakmici igrači trenerice Tanje Rašić pobijedili su u Zagrebu ekipu ‘Maksimir Pastela’ sa 46:33. U karlovačkoj momčadi istaknuo se Andrej Obranović sa 17 pogodaka. U redovnom prvenstvenom kolu Karlovčani su kao domaćini pobijedili ekipu ‘Sesveta’ sa 49:18. U domaćoj ekipi najbolji je ponovo bio Andrej Obranović s 9 pogodaka.\nU zaostaloj utakmici igrači trenerice Tanje Rašić pobijedili su u Zagrebu ekipu ‘Maksimir Pastela’ sa 46:33. U karlovačkoj momčadi istaknuo se Andrej Obranović sa 17 pogodaka.\nU redovnom prvenstvenom kolu Karlovčani su kao domaćini pobijedili ekipu ‘Sesveta’ sa 49:18. U domaćoj ekipi najbolji je ponovo bio Andrej Obranović s 9 pogodaka.


Položen kamen-temeljac za nemačku fabriku ''GPK'' -\nPoložen kamen-temeljac za nemačku fabriku ”GPK”\nFirma “GPK” posluje u sklopu “EKH grupe” iz Berlina, proizvodi točkove za kontejnere i kante za iznošenje smeća.\nGradonačelnik Zrenjanina Čedomir Janjić danas je, zajedno sa Klausom Paulom, vlasnikom nemačke kompanije “GPK”, položio kamen temeljac za gradnju proizvodnih pogona u industrijskoj zoni “Jugoistok”, u kojima će se proizvoditi točkovi za kontejnere i kante za iznošenje smeća. Svečanosti su prisustvovale brojne zvanice, a među prisutnima je bio i pomoćnik ministra privrede u Vladi Republike Srbije Aleksandar Starčević.\nPrve količine betona u temelje buduće fabrike izručio je lično gradonačelnik Janjić, koji je potom rekao da je izuzetno ponosan što su napori na promociji industrijske zone i Zrenjanina kao dobrog mesta za investiranje urodili plodom.\n– Volim i kada potpisujemo kupoprodajne ugovore oko zemljišta u industrijskoj zoni, a posebno je zadovoljstvo kada dođe do realizacije, do kamena temeljca. Više puta sam ponavljao da, kada sam predložio proširenje zone “Jugoistok” za još 500 hektara sumnjičavo su me gledali moji saradnici, a sada dolazimo u situaciju da je i to malo. Svakodnevno se borimo za svako novo radno mesto i zadovoljstvo mi je što ovde dolazi još jedna nemačka kompanija. Inače, Nemci su najveći poslodavci ovde u našem gradu i drago mi je da i u zoni “Jugoistok” imamo jednu nemačku kompaniju – rekao je gradonačelnk Janjić.\nFirma “GPK” posluje u sklopu “EKH grupe” iz Berlina, a vlasnik kompanije Klaus Paul rekao je novinarima da je jedan od razloga što ulažu u Zrenjanin njegov veoma dobar geostrateški položaj – u blizini su članice EU Rumunija i Mađarska gde, kao i u Italiji, imaju svoje kijente. Drugi razlog za dolazak u naš grad jeste visokokvalifikovana radna snaga, a zadovoljni su i izuzetnom saradnjom sa lokalnom samoupravom i Pokrajinom Vojvodinom.\nRekao je i da su stratešku lokaciju u zoni “Jugoistok” prepoznali i pre nego je ovde došao veliki kineski investitor.\n– Naša kompanija proizvodi komponente za zaštitu životne sredine i želimo da odavde snabdevaju tržište Evrope, a zahvaljujući vezama između Srbije i Rusije pokušaćemo da se aktiviramo i na tom tržištu – rekao je još Klaus Paul.\nDirektor “GPK” u Zrenjaninu Zoran Šipka rekao je da će u prvoj fazi biti izgrađen proizvodni objekat u kom će biti zaposleno 15 do 20 ljudi, a da će taj broj biti i daleko veći u drugoj fazi, koja je takođe u planu razvoja tog preduzeća.\nVrednost investicije je oko 3 miliona evra i kako je naveo, firma će se baviti proizvodnjom delova od plastike i gume, prevashodno točkova za kontejnere i kante, završetak izgradnje je planiran za jul, a početak proizvodnje za avgust iduće godine.\n– Posebno bih zahvalio gradonačelniku i njegovom timu, kompletnoj lokalnoj samoupravi na izuzetnoj saradnji i podršci za sve što nam je bilo potrebno, a zahvalio bih i zrenjaninskoj kompaniji “SM inženjering” na izuzetnoj saradnji i nadam se da ćemo se ovde veoma brzo ponovo videti, otvoriti pogon i otpočeti proizvodnju – kazao je Šipka.\nOtvarena ”Mala galerija” u Zrenjaninskoj gimnaziji